**Mestská časť Bratislava – Nové Mesto**

**Materiál na rokovanie**

**Miestneho zastupiteľstva**

**dňa: 12.09.2017**

**S P R Á V A**

**z kontroly hospodárenia rozpočtovej organizácie**

**Základná škola s materskou školou Sibírska 39**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predkladá : Materiál obsahuje :

--------------- -------------------------

Ing. Martin Böhm 1. Návrh uznesenia

miestny kontrolór 2. Dôvodovú správu

 3. Správu

Spracovateľ : Stanovisko právnej skupiny :

------------------ --------------------------------------

Ing. Martin Böhm nie je potreba právneho

miestny kontrolór posúdenia

Na rokovanie prizvať :

------------------------------

Mgr. Milena Partelová

riaditeľka ZŠsMŠ Sibírska 39

September 2017

**Návrh uznesenia**

**Miestne zastupiteľstvo**

**schvaľuje**

Správu z kontroly hospodárenia rozpočtovej organizácie

Základná škola s materskou školou Sibírska 39

a/ s pripomienkami

b/ bez pripomienok

**Dôvodová správa**

Na základe plánu kontrolnej činnosti Útvaru miestneho kontrolóra MČ B-NM na I. polrok 2017, schváleného Miestnym zastupiteľstvom MČ B-NM uznesením č.16/11 dňa 16.12.2016 a v súlade so zákonom č.357/2015 Z.z. o finančnej kontrole a audite a o zmene a doplnení niektorých zákonov a Zásadami kontrolnej činnosti samosprávy MČ B-NM, miestny kontrolór s pracovníkmi útvaru kontroly, ako oprávnená osoba, vykonal kontrolu povinnej osoby :

Základná škola s materskou školou Sibírska 39.

Cieľom kontroly bolo preveriť dodržiavanie všeobecne záväzných právnych predpisov a interných predpisov pri hospodárení s finančnými prostriedkami a nakladaní s majetkom organizácie so zameraním na činnosť základnej školy, troch materských škôl, školského klubu detí, školských jedální a vykonania inventarizácie majetku za obdobie rokov 2015 a 2016.

Program kontroly bol zameraný na príjmové a výdavkové rozpočtované položky hospodárskeho strediska Základná škola Sibírska 39, vrátane mzdovej agendy organizácie. Príjmové a výdavkové rozpočtované položky hospodárskeho strediska Materská škola Legerského 18, hospodárskeho strediska Materská škola Šuňavcova 13, hospodárskeho strediska Materská škola Pionierska 12/A, hospodárskeho strediska Školská jedáleň, vrátane jedálni materských škôl, hospodárskeho strediska Školský klub detí a Inventarizáciu majetku organizácie podľa jednotlivých hospodárskych stredísk kontrolovanej organizácie.

**S P R Á V A**

**z kontroly hospodárenia rozpočtovej organizácie**

**Základná škola s materskou školou Sibírska 39**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Miestny kontrolór mestskej časti Bratislava - Nové Mesto s pracovníkmi útvaru kontroly ako oprávnená osoba, vykonal na základe plánu kontrolnej činnosti útvaru miestneho kontrolóra MČ B-NM na I. polrok 2017, schváleného uznesením MZ MČ B-NM č.16/11 zo dňa 16.12.2016 a v súlade so zákonom č.357/2015 Z.z. o finančnej kontrole a audite a o zmene a doplnení niektorých zákonov a Zásadami kontrolnej činnosti samosprávy MČ B-NM, kontrolu povinnej osoby :

Základná škola s materskou školou Sibírska 39.

Cieľom kontroly bolo preveriť dodržiavanie všeobecne záväzných právnych predpisov a interných predpisov pri hospodárení s finančnými prostriedkami a nakladaní s majetkom organizácie so zameraním na činnosť základnej školy, troch materských škôl, školského klubu detí, školských jedální a vykonania inventarizácie majetku za obdobie rokov 2015 a 2016.

Kontrolu vykonali :

- Ing. Martin Böhm, miestny kontrolór

- Ing. Ján Dubravec, špecialista pre oblasť kontrolnej činnosti

- JUDr. Zuzana Šiserová, odborný pracovník pre komplexnú kontrolnú a metodickú činnosť

- Elena Makytová, odborný pracovník pre komplexnú kontrolnú a metodickú činnosť

- Ing. Ivan Sýkora, odborný pracovník pre komplexnú kontrolnú a metodickú činnosť

Kontrola bola vykonaná v čase od 09.05.2017 do 17.07.2017 u povinnej osoby : Základná škola s materskou školou Sibírska 39.

Správa z kontroly bola vyhotovená dňa 25.08.2017 a odovzdaná riaditeľke ZŠsMŠ Sibírska 39 dňa 04.09.2017.

Program kontroly bol zameraný na :

1. Príjmové a výdavkové rozpočtované položky hospodárskeho strediska Základná škola Sibírska 39, vrátane mzdovej agendy organizácie

2. Príjmové a výdavkové rozpočtované položky hospodárskeho strediska Materská škola Legerského 18

3. Príjmové a výdavkové rozpočtované položky hospodárskeho strediska Materská škola Šuňavcova 13

4. Príjmové a výdavkové rozpočtované položky hospodárskeho strediska Materská škola Pionierska 12/A

5. Príjmové a výdavkové rozpočtované položky hospodárskeho strediska Školská jedáleň, vrátane jedální materských škôl

6. Príjmové a výdavkové rozpočtované položky hospodárskeho strediska Školský klub detí

7. Inventarizácia majetku organizácie podľa jednotlivých hospodárskych stredísk kontrolovanej organizácie.

Stav na úseku činnosti kontrolovaného subjektu bol zisťovaný nepriamou kontrolou, t.j. štúdiom predložených dokladov, súvisiacich s predmetom kontroly. Porovnaním zisteného skutočného stavu so stavom požadovaným bolo preukázané, že kontrolované činnosti boli zabezpečované nasledovne:

 Základná škola s materskou školou Sibírska 39 /ďalej len ZŠsMŠ/ je na základe zriaďovacej listiny, vydanej dňa 01.07.2002 zriaďovateľom MČ B-NM, rozpočtovou organizáciou s právnou subjektivitou na plnenie úloh preneseného výkonu štátnej správy a územnej samosprávy v oblasti základných škôl a školských zariadení. ZŠsMŠ sa člení na: Základnú školu na Sibírskej ulici č.39, Materskú školu na Legerského ul. č.18, Materskú školu na Šuňavcovej ul. č.13 a Materskú školu na Pionierskej ul. č.12/A. Súčasťou ZŠsMŠ je Školská jedáleň na Sibírskej ul. č.39, výdajné školské jedálne materských škôl na Legerského, Šuňavcovej a Pionierskej ulici, ako i Školský klub detí ZŠsMŠ.

Organizačný poriadok ZŠsMŠ Sibírska 39 je základnou organizačnou normou. Upravuje riadenie a organizáciu školy, určuje deľbu práce, organizáciu orgánov v škole, zodpovednosť zamestnancov a vnútorné vzťahy školy. Organizačný poriadok je vydaný v súlade s § 3, ods. 3 Vyhlášky MŠ SR č.320/2008 o základnej škole. V Organizačnom poriadku sú popísané povinnosti všetkých riadiacich a ostatných pracovníkov ZŠsMŠ. Súčasťou Organizačného poriadku je Organizačná štruktúra školy, podľa ktorej riaditeľka školy určí zástupcu riaditeľky školy pre jednotlivé riadené úseky ZŠsMŠ. Organizačný poriadok bol vydaný dňa 01.09.2014. Dňom 01.09.2017 nadobudol účinnosť nový Organizačný poriadok. Na základe Organizačného poriadku sú spracované „Prevádzkové poriadky“ pre jednotlivé organizačné zložky.

ZŠsMŠ Sibírska je rozpočtová organizácia, ktorá hospodári s finančnými prostriedkami podľa zákona č.523/2004 Z.z. o rozpočtových pravidlách verejnej správy a o zmene a doplnení niektorých zákonov. Preverovaný subjekt v hodnotenom období hospodáril s rozpočtovými prostriedkami a s prostriedkami prijatými od iných subjektov. Pri zostavovaní rozpočtu príjmovej a výdavkovej časti sa riadil záväznými ukazovateľmi určenými zriaďovateľom. Rozpočet organizácie bol pre sledované obdobie zostavený podľa platnej rozpočtovej klasifikácie v členení na jednotlivé hospodárske strediská.

 Rozpočtovú klasifikáciu účtovnej jednotky ZŠsMŠ Sibírska 39 tvorí druhová, organizačná, ekonomická a funkčná klasifikácia. Tieto sú upravené Opatrením MF SR č.MF/01075/2004-42. Funkčná klasifikácia je upravená Vyhláškou Štatistického úradu SR č.257/2014 Z.z. V podmienkach kontrolovanej účtovnej jednotky bola vytvorená funkčná klasifikácia pre rozúčtovanie výdavkov verejnej správy pre materské školy, I. a II. stupeň základnej školy, školský klub detí, školskú jedáleň pri základnej škole a školské jedálne pri materských školách.

 Základná škola s materskou školou Sibírska 39 je samostatnou účtovnou jednotkou, ktorá účtuje v sústave podvojného účtovníctva podľa Opatrenia MF SR č.MF/16786/2007-31 v znení neskorších opatrení MF, ktorými sa ustanovujú podrobnosti o postupoch účtovania, postupoch v individuálnej účtovnej závierke, k finančným výkazom a pod.. Organizácia vedie účtovníctvo vo vlastnej réžii. Programové vybavenie je zakúpené od firmy TRIMEL s.r.o.. Uvedené programové vybavenie obsahuje moduly ekonomického informačného systému IS SAMO /UCTO, Rozpočet, Fakturácia, Banka/ a podsystém vedenia majetku.

 ZŠsMŠ Sibírska 39 je právny subjekt v zriaďovateľskej pôsobnosti mestskej časti Bratislava-Nové Mesto a je napojená na rozpočet MČ B-NM. V záverečnom účte MČ B-NM za roky 2015 a 2016 sú vyhodnotené plnenia rozpočtov jednotlivých rozpočtových organizácií, vrátane ZŠsMŠ Sibírska 39 a je konštatovaný súlad so schváleným rozpočtom a prijatými rozpočtovými opatreniami.

**K bodu 1/**

 Kontrolou hospodárenia rozpočtovej organizácie ZŠsMŠ Sibírska 39 boli preverené údaje o finančnom a hmotnom zabezpečení výchovno-vzdelávacej činnosti školy v náväznosti na zákon č.597/2003 Z.z. o financovaní základných škôl, stredných škôl a školských zariadení. Rozpis finančných prostriedkov z kapitoly Ministerstva školstva, vedy, výskumu a športu SR vychádza z normatívne určených objemov finančných prostriedkov pre jednotlivé školy v pôsobnosti zriaďovateľa MČ B-NM. Normatívny príspevok pre školu na kalendárny rok je určený počtom žiakov a normatívnym objemom finančných prostriedkov, prislúchajúcich na jedného žiaka školy na bežný kalendárny rok a na nový školský rok /mzdový a prevádzkový normatív/.

 Škola v zbere údajov podľa stavu k 15.09. príslušného roka vykázala na Ministerstvo školstva, vedy, výskumu a športu pre školský rok 2014/2015 - 239 žiakov /z toho 14 integrovaných/, pre školský rok 2015/2016 – 274 žiakov /z toho 14 integrovaných/ a pre rok 2016/2017 – 288 žiakov /z toho 21 integrovaných/.

V náväznosti na rozpis finančných prostriedkov pre školstvo MČ B-NM boli priebežne v priebehu roku 2015 a 2016 poukazované organizácii transfery na bežné výdavky /na výkon prenesených a originálnych kompetencií/, nenormatívne transfery /na výchovu a vzdelávanie detí v MŠ, pre asistentov učiteľa, pre žiakov zo sociálne znevýhodneného prostredia a na vzdelávacie poukazy/.

V roku 2015 boli kontrolovanej organizácii poskytnuté prostriedky na bežné výdavky - dotácia rozpočtových prostriedkov v celkovej výške 1.086.549,20 €, z toho finančné prostriedky pre ZŠ vo výške 647.804,88 € :

na prenesené kompetencie ZŠ - 361.972,00 € :

- normatívne: osobné náklady - 275.903,00 € a prevádzkové náklady - 68.683,00 €,

- nenormatívne: vzdelávacie poukazy - 5.514,00 €, odmeny MŠ SR - 3.266,00 €, asistent učiteľa - 7.371,00 €, príspevok na učebnice MŠ SR - 1.023,00 €, príspevok na žiakov zo sociálne znevýhodneného prostredia - 212,00 €.

na originálne kompetencie ZŠ - 182.096,44 € :

- školský klub - 75.565,01 €

- školská jedáleň - 106.531,43 €

Úrad práce, sociálnych vecí a rodiny ZŠ - 645,40 € :

- strava - 579,00 € /RO č. 3 a18/

- školské potreby - 66,40 € /RO č.2 a 11/

Ostatné dotácie ZŠ - 103.091,04 € :

- havárie PK - 3.648,65 € /RO č.36/

- korčuliarsky výcvik - 165,00 €

- bežné výdavky OK - 84.932,02 €

V uvedenom roku boli poskytnuté organizácii finančné prostriedky pre MŠ vo výške 438.745,32 € :

Odbor školstva Okresného úradu - 12.532,00 €

Originálne kompetencie + vlastné zdroje - 424.573,75 €

Ostatné dotácie - 1.639,57 €:

- plavecký a lyžiarky výcvik - 825,00 €

- bežné výdavky - 814,57 €

 V roku 2015 organizácii neboli poskytnuté finančné prostriedky na kapitálové výdavky.

Prostriedky použité na bežné výdavky boli riadne zúčtované. Organizácia vrátila nevyčerpanú dotáciu z vlastných príjmov vo výške 175,06 € na účet MÚ B-NM /vratka nepoužitej dotácie/.

V roku 2016 boli kontrolovanej organizácii poskytnuté prostriedky na bežné výdavky - dotácia rozpočtových prostriedkov v celkovej výške 1.195.115,83 €, z toho finančné prostriedky pre ZŠ vo výške 725.119,45 € :

Na prenesené kompetencie ZŠ - 429.219,00 € :

- normatívne: osobné náklady - 333.540,40 €, prevádzkové náklady - 72.988,40 €

- nenormatívne: vzdelávacie poukazy - 6.181,00 €, škola v prírode - 5.100,00 €, lyžiarsky výcvik - 5.250,00 €, asistent učiteľa - 5.250,00 €, príspevok na učebnice MŠ SR - 902,00 €, príspevok na žiakov zo sociálne znevýhodneného prostredia - 145,00 €.

Na originálne kompetencie ZŠ - 206.798,72 € :

- školský klub - 97.465,38 €

- školská jedáleň - 109.333,34 €

Úrad práce sociálnych vecí a rodiny SR - 379,20 € :

- strava - 346,00 € /RO č.5 a 9/

- školské potreby - 33,20 € /RO č.3/

Ostatné dotácie - 88.722,53 € :

- korčuliarsky výcvik - 260,00 €

- dary - 21.093,72 €

- bežné výdavky OK - 67.368,81 €

V uvedenom roku boli organizácii poskytnuté finančné prostriedky pre MŠ vo výške 466.756,38 € :

- Krajský školský úrad - príspevok na žiakov v MŠ - 14.539,00 €

- Originálne kompetencie + vlastné zdroje MŠ - 450.485,27 €

- Ostatné dotácie na plavecký a lyžiarsky výcvik - 1.040,00 €

- Bežné výdavky - 692,00 €.

V roku 2016 boli organizácii poskytnuté finančné prostriedky na kapitálové výdavky od zriaďovateľa na originálne kompetencie vo výške 3.240,00 € na zaobstaranie varného kotla /úprava rozpočtu v časti kapitálových výdavkov/.

Prostriedky použité na bežné výdavky boli riadne zúčtované. Organizácia vrátila nevyčerpanú dotáciu z vlastných príjmov vo výške 21,93 € na účet MÚ B-NM /vratka nepoužitej dotácie/.

 Kontrolou čerpania rozpočtových prostriedkov v roku 2015 a 2016 bolo preverené čerpanie podľa jednotlivých príjmových a výdavkových položiek.

 Rozpočet kontrolovanej organizácie pre rok 2015 bol schválený uznesením MZ MČ B-NM č.05/03. Bežné vlastné príjmy boli plnené po úprave rozpočtu vo výške

178.544,32 € /101,9 %/. Plnenie príjmov celkovo vrátane grantov /14.983.528,20 €/ bolo vo výške 193.528,20 € /110,4 %/. Bežné výdavky vrátane darov /14.983,88 €/ a bežných transferov /2.714,85 €/ boli čerpané po úprave rozpočtu vo výške 1.086.374,14 € /101,4 %/. V uvedenom roku bol rozpočet upravený rozpočtovými opatreniami starostu MČ B-NM č.1,2,3,5,11,13,14,15,16,18,20,22,36,41 a 43.

 Rozpočet pre rok 2016 bol schválený uznesením MZ MČ B-NM č.10/06. Bežné vlastné príjmy boli plnené po úprave rozpočtu vo výške 195.318,40 € /100,00 %/. Plnenie príjmov celkom vrátane grantov /21.785,83 €/ bolo vo výške 217.104,23 € /111,30 %/. Bežné a kapitálové výdavky vrátane darov /21.785,83 €/, bežných transferov /5.011,24 €/ a obstarania kapitálových aktív /3.240,00 €/ boli čerpané po úprave rozpočtu vo výške 1.195.093,90 € /101,6 %/. V uvedenom roku bol rozpočet organizácie upravený rozpočtovými opatreniami starostu MČ B-NM č.2,3,4,5,6,9,10,16,17,21,24,39 a 40.

Príjmy celkom :

rok 2015 - 193.528,20 € /110,4 %/

z toho bežné príjmy - 178.544,32 € /101,9 %/ a dary - 14.983,88 €

rok 2016 - 217.104,23 € /111,3 %/

z toho bežné príjmy - 195.318,40 € /100,2 %/ a dary - 21.785,83 €

 Rozdiel v predpise a odvode príjmov bol v roku 2015 - 760,03 € - prímy z minulých období prijatých v roku 2015. Rozdiel v predpise a odvode príjmov v roku 2016 - 205,60 € - príjmy z minulých období prijatých v roku 2016 a 5.573,58 € - RZZP za zamestnávateľa za rok 2015.

Príjmy z podnikania a vlastníctva majetku :

rok 2015 - 71.196,83 € /100,0 %/

rok 2016 - 61.693,23 € /100,5 %/

 Na základe uzatvorených zmlúv organizácia ako správca nebytových priestorov prenajímala priestory v objekte školy /trieda, trieda s dataprojektorom, odborná učebňa, počítačová učebňa, jedáleň, malá telocvičňa, veľká telocvičňa/ v súlade so zákonom č.116/1990 Zb. o nájme a podnájme nebytových priestorov v znení neskorších predpisov a v súlade s uznesením MZ MČ B-NM č.17/17 - Návrh cenového výmeru pre prenajímanie majetku vo vlastníctve, resp. zvereného do správy škôl. Výška úhrady je vypočítaná z hodinového nájomného a hodinových nákladov za služby /el. energia, teplo, voda, zatváranie, upratovanie/. Účet 318 - pohľadávky prenájmov obsahuje i príjmy úhrad energií za školnícke byty, ktoré boli 7 nájomcom predpísané podľa skutočne odobratej energie /stav meračov/. Nájomné za užívané priestory sú nájomcami hradené na účet MÚ B-NM na základe uzatvorených zmlúv o ubytovaní.

 Odberateľské zmluvy, t.j. uzatvorené s Metodicko-pedagogickým centrom /nájomné za učebne a služby spojené s nájmom/, Centrom voľného času detí a mládeže /športová hala na Pionierskej/ a Mestskou časťou Bratislava-Nové Mesto /nájomné a výdavky spojené s prevádzkou - referendum 2015 a voľby 2016/, boli preverené v náväznosti na odberateľské faktúry /kniha odberateľských faktúr/, predpísané a uhradené príjmy za nájom priestorov a nákladov spojených s nájomným, v prípade Centra voľného času iba refakturácia za spotrebu tepelnej energie /merač/ a spolupodieľanie sa na plate kuriča. Zmluva s Metodicko-pedagogickým centrom bola uzatvorená v roku 2014 riaditeľkou organizácie. V čase konania kontroly bolo v riešení uzatvorenie novej zmluvy s Metodicko-pedagogickým centrom.

 V roku 2015 /doba prenájmu/ škola uzatvorila 32 nájomných zmlúv, z ktorých 18 nájomných zmlúv bola uzatvorená i na rok 2016 /školský rok 2015/2016/. V roku 2016 bolo uzatvorených 43 nájomných zmlúv. Úhrady zmluvne dohodnutého nájomného boli preverené na základe príjmového účtu a konta účtu 318 - príjem nájomného jednotlivých nájomcov. Organizácia k 31.12.2015 vykázala pohľadávku za neuhradené nájomné SH University za telocvičňu vo výške 7.422,68 € a 205,60 € - Smolková. Finančná čiastka 205,60 € bola uhradená v januári 2016. Nájomné SH Univerzity nebolo uhradené ani v roku 2016 i napriek tomu, že bola s nájomcom podpísaná dohoda o splácaní.

 Podľa vyjadrenia riaditeľky organizácie dlžníčka nástupom na materskú dovolenku požiadala o zníženie splátok a neskôr o odklad. Vzhľadom na skutočnosť, že zo zdravotných dôvodov nemá umiestnené dieťa v predškolskom zariadení, nenastúpila do práce a je bez dostatočného príjmu. Listom požiadala o predĺženie odkladu splátok do nástupu do zamestnania k 01.01.2018. Zároveň písomne požiadala starostu MČ B-NM o odpustenie dlhu.

Prijaté úhrady nájomného ako mimorozpočtové finančné prostriedky organizácia priebežne zasielala zriaďovateľovi v súlade so zákonom č.431/2002 Z.z. o účtovníctve v znení neskorších predpisov, ktoré jej boli vrátené v náväznosti na rozpis finančných prostriedkov na bežný účet ako vlastné zdroje. K neoprávnenému zadržiavaniu príjmov nedošlo.

Nájomné zmluvy boli zverejnené podľa zákona č.211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

Administratívne a iné poplatky a platby :

rok 2015 - 104.082,99 € /100,0 %/

rok 2016 - 132.069,48 € /100,0 %/

 Uvedené finančné údaje sú zložené z poplatkov detí, ktoré navštevovali materské školy a školský klub detí, režijné poplatky prijaté od rodičov detí stravujúcich sa v školských jedálňach a zákonný 55% príspevok zamestnávateľa na stravu.

 Výsledky kontroly predpísaných a uhradených poplatkov a platieb, vrátane stavu pohľadávok a záväzkov, sú uvedené v bode 2.-6. výslednej správy z kontroly hospodárenia ZŠsMŠ Sibírska 39.

Úroky z domácich úverov, pôžičiek a vkladov :

rok 2015 - 0,26 €

rok 2016 - 0,13 €

 Jedná sa o úroky z účtov organizácie, vedených v Prima banke a.s. /príjmový, výdavkový, sociálneho fondu, depozitný, darovací/.

Ostatné príjmy :

rok 2015 - 3.264,24 €

rok 2016 - 1.555,56 €

 V roku 2015 sa jednalo o vrátenie garančného fondu sociálnou poisťovňou a v roku 2016 o ročné zúčtovanie zdravotnej poisťovne za rok 2015.

Granty a transfery :

rok 2015 - 14.983,88 €

rok 2016 - 21.785,83 €

 V roku 2015 organizácia ako obdarovaný uzatvorila v zmysle § 628 Občianskeho zákonníka 25 darovacích zmlúv /i finančné dary zákonných zástupcov žiakov poskytnuté v súlade s § 12, ods.10 zákona č.366/1999 Z.z. o dani z príjmov v znení neskorších predpisov/. V roku 2016 bolo uzatvorených 27 darovacích zmlúv. Prevažnú časť darovaných finančných prostriedkov tvoria prostriedky od Rodičovského združenia pri ZŠsMŠ.

 Kontrolou použitia darov neboli zistené rozdiely. Finančné prostriedky boli použité ako výdavkové položky organizácie na stanovený účel.

 Prijaté darované mimorozpočtové finančné prostriedky organizácia priebežne zasielala zriaďovateľovi v súlade so zákonom č.431/2002 Z.z. v znení neskorších predpisov, ktoré jej boli vrátené v náväznosti na rozpis finančných prostriedkov na bežný účet ako vlastné zdroje. K neoprávnenému zadržiavaniu príjmov nedošlo.

 Darovacie zmluvy boli zverejnené podľa zákona č.211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.

 Darovacia zmluva s Bratislavskou vodárenskou spoločnosťou a.s. bola uzatvorená za účelom projektu „Pitné fontány v školách“, ktorá je jednou z aktivít darcu.

Výdavky celkom :

rok 2015 - 1.086.374,14 € /101,4 %/

z toho: bežné výdavky - 1.086.374,14 € /134,1 %/, vrátane darov - 14.983,88 €

rok 2016 - 1.195.093,90 € /101,6 %/

z toho: bežné výdavky - 1.191.853,90 € /134,6 %/, vrátane darov - 21.785,83 €

  kapitálové výdavky - 3.240,00 € /87,6 %/.

Mzdy, platy, služobné príjmy a vyrovnania, poistné a príspevok do NUP :

rok 2015 - 810.462,61 € /100,1 %/

z toho : mzdy - 603.475,70 € /100,0 %/

 poistné - 206.986,91 /100,1 %/

rok 2016 - 889.950,46 € /100,5 %/

z toho: mzdy - 663.458,82 € /100,7 %/

 poistné - 226.491,64 € /100,0 %/

 V roku 2015 bol RO č.5 povolený presun RP z rezervy BV ZŠ na odmeny pre zamestnancov MŠ Šuňavcova, ktorí sa podieľali na upratovaní priestorov MŠ vo výške 877,00 €, RO č.15 boli zvýšené RP na asistenta učiteľa vo výške 2.457,00 €, RO č.20 boli zvýšené RO na kredity vo výške 354,00 € a zvýšené RO na mimoriadne odmeny vo výške 3.266,00 €

 V roku 2016 bol RO č.2 zvýšené RO na vzdelávacie poukazy vo výške 407,00 €, RO č.21 na normatívy DK 6% vo výške 5.067,00 €. RO č.24 na vzdelávacie poukazy vo výške 260,00 €.

 V súvislosti s uvedenou položkou bolo preverené vedenie mzdovej agendy organizácie celkovo za všetky strediská organizácie v súlade so zákonom č.553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, zákona č.317/2009 Z.z. o pedagogických a odborných zamestnancoch a o zmene a doplnení niektorých zákonov, vyhlášky č.437/2009 o kvalifikačných predpokladoch a osobitných kvalifikačných požiadavkách pre jednotlivé kategórie pedagogických a odborných zamestnancov a NV SR č.422/2009 o rozsahu vyučovacej a výchovnej činnosti pedagogických zamestnancov. Vydaný vnútorný mzdový predpis bol v priebehu konania kontroly doplnený o podmienky nároku poskytnutia príplatku začínajúcim zamestnancom : „2.7 Príplatok začínajúceho pedagogického zamestnanca a začínajúceho odborného zamestnanca /§14c/“.

 K 15.09.2015 organizácia zamestnávala na plný úväzok pedagogických zamestnancov :

- 15 učiteľov vrátane riaditeľa, z toho pre I. stupeň 9 a pre II. stupeň 6 učiteľov,

- 7 vychovávateľov

- 1 výchovného poradcu

Na kratší pracovný čas organizácia zamestnávala:

- 3 učiteľov

- 1 špeciálneho pedagóga

- 1 asistenta učiteľa

 Podľa pracovných tried v prepočítanom počte : v platovej triede 9 - 2 zamestnanci /0% kredit - 1 zamestnanec, 6% kredit - 1 zamestnanec/, 10 trieda - 8,96 zamestnancov /0% kredit - 5,96 zamestnancov, 6% - 1 zamestnanec, 6% + 6% kredit - 2 zamestnanci/, 11 trieda - 3,19 zamestnancov /0% kredit - 2,19 zamestnancov, 6% + 6% kredit - 1 zamestnanec/, 12 trieda - 3 zamestnanci /6% + 6% kredit - 3 zamestnanci/.

 K 15.9.2016 organizácia zamestnávala na plný úväzok pedagogických zamestnancov :

-19 učiteľov vrátane riaditeľa, z toho pre I. stupeň 11 a pre II. stupeň 8 učiteľov

- 8 vychovávateľov

- 1 výchovného poradcu

Na kratší pracovný čas organizácia zamestnávala:

- 3 učiteľov

- 1 špeciálneho pedagóga

- 1 asistenta učiteľa

 Podľa pracovných tried v prepočítanom počte : v platovej triede 9 - 4 zamestnanci /0% kredit - 3 zamestnanci, 6% kredit -1 zamestnanec/, v platovej triede 10 - 8 zamestnancov /0% kredit - 6 zamestnancov, 6% kredit -1 zamestnanec, 6% + 6% kredit - 1 zamestnanec/ v 11 platovej triede - 3 zamestnanci /0% kredit - 2 zamestnanci, 6% + 6% kredit - 1 zamestnanec/, v 12 triede - 4 zamestnanci /6% + 6% - 4 zamestnanci/.

 V roku 2015 a 2016 organizácia zamestnávala priemerne na stredisku MŠ Legerského, MŠ Pionierska a MŠ Šuňavcova 25 kvalifikovaných pedagogických zamestnancov /11 - kreditové príplatky/.

 V kontrolovaných rokoch škola zamestnávala priemerne 6 kvalifikovaných zamestnancov v Školskom klube detí, 9 zamestnancov v Školskej kuchyni a jedálni, 9 upratovačiek /z toho 6 v MŠ/ a ostatní zamestnanci /školník, kurič, resp. záhradník/ a administratívni pracovníci školy.

 Zaraďovanie pedagogických a odborných zamestnancov do platových tried sa uskutočňuje v závislosti od získaného stupňa požadovaného vzdelania a zaradenia do kariérového stupňa /§ 5 zákona č.553/2003 Z.z. a Vnútorný mzdový predpis/.

Mzdy zamestnancov školy, ktoré tvoria najväčšiu položku čerpania rozpočtu organizácie, boli v kontrolovanej organizácii účtované presne podľa stredísk a ich štatistického členenia. Platy zamestnancov sú určené platovým výmerom, ktorý slúži mzdovej účtovníčke ako podklad na zúčtovanie mzdy. Výplaty prebiehajú bezhotovostným stykom na účty zamestnancov. Predpis hrubých miezd a vyúčtovanie miezd sa vykonáva na základe podkladov z programu VEMA.

K zaradeniu zamestnancov správy školy na jednotlivé strediská sa vyjadrila ekonomická pracovníčka školy :

„Z dôvodu objektívneho prerozdelenie finančných prostriedkov a vykonávanej práce jednotlivých správnych zamestnancov aj pre ostatné strediská sme ich mzdové prostriedky rozdelili medzi jednotlivé strediská ZŠsMŠ.

Administratívny a registratúrny zamestnanec E.M. je zaradená na MŠ Legerského. Spracováva kompletnú agendu žiakov v základnej škole a ŠKD, rovnako ako aj agendu detí vo všetkých troch materských školách, zároveň pre ne vystavuje rozhodnutia o prijatí/neprijatí, vystavuje Osvedčenia o ukončení MŠ. Spravuje archív všetkých stredísk ZŠsMŠ.

Fakturantka A.R. je zaradená na MŠ Šuňavcova, kompletizuje účtovnú agendu všetkých stredísk ZŠsMŠ, zároveň vedie evidenciu majetku a jeho inventarizáciu vo všetkých strediskách ZŠsMŠ.

Školník pre materské školy M.P. je zaradený na MŠ Pionierska. Vykonáva školnícke práce pre všetky tri materské školy, v prípade potreby pomáha školníkovi v základnej škole.

Referent účtovníctva M.M. je zaradená v ŠKD. Kontroluje platby zákonných zástupcov pre všetky materské školy a ŠKD, vykonáva práce spojené s verejným obstarávaním pre všetky strediská ZŠsMŠ.

Vedúca hospodársko-správneho úseku a personálno-mzdová zamestnankyňa L.Š. je zaradená na 1. stupeň ZŠ“.

 Ku kontrole boli doložené osobné spisy zamestnancov /zamestnaní v organizácii v rokoch 2015-2016/, mzdové listy, mzdová inventúra, oznámenia o výške a zložení funkčného platu, evidencia dochádzky zamestnancov s vyznačením nadčasových hodín. Preverené bolo zaraďovanie zamestnancov /pedagogickí a nepedagogickí/, započítaná prax, odmeňovanie zamestnancov /tarifný plat - nariadenie vlády č.393/2014, oznámenia o výške a zložení funkčného platu, osobné príplatky - zdôvodnený návrh riaditeľky na priznanie, zvýšenie, resp. zníženie, príplatok za riadenie - poverenie riaditeľky, kreditové príplatky - zvyšovanie odbornosti a osvedčenia, triednictvo - poverenie výkonom činnosti, príplatky za vzdelávacie poukazy - zákon č.597/2003 Z.z. s určenou finančnou hodnotou, príplatok začínajúceho učiteľa - rozhodnutie o ukončení adaptačného vzdelávania, príplatok za činnosť uvádzajúceho učiteľa - poverenie výkonom činnosti, práca nadčas - evidencia dochádzky, príplatok za smennosť - evidencia dochádzky MŠ, odmena - rozhodnutie riaditeľky na základe návrhu na priznanie vedúcich stredísk školy/.

 V pracovnej triede jeden sú zaraďovaní pedagogickí zamestnanci v závislosti od získaného stupňa požadovaného vzdelania. Kontrola bola zameraná na doklady, preukazujúce získané vzdelanie a osvedčenia o kvalifikačných skúškach. Okrem uvedeného bola preverená započítaná odborná prax, priznanie príplatkov, priznanie osobných príplatkov a odmien.

 Kontrolou zistené nezrovnalosti boli v priebehu výkonu kontroly vysvetlené, resp. bola vykonaná okamžitá náprava :

- Z.S. nastúpila do zamestnania 17.03.2014 ako začínajúca učiteľka MŠ Pionierska 12/A. Prináležal jej príplatok začínajúceho pedagogického zamestnanca, ktorý jej omylom nebol priznaný. Zistená chyba bola  odstránená. Príplatok začínajúceho pedagogického zamestnanca jej bol v plnej výške /157,27 €/ doplatený v mzde za mesiac november 2014 /priložený mzdový list /.

- Z.S. požiadala vo februári 2016 o prepočítanie započítanej praxe. Pri nástupe do zamestnania /17.03.2014/ nevyplnila v osobnom dotazníku oddiel „Priebeh predchádzajúcich zamestnaní s odôvodnením, že údaje doplní neskôr. Z toho dôvodu jej nebolo možné určiť zvýšenie platovej tarify na základe odpracovaných rokov. Predmetné údaje doplnila v období od februára do mája 2016 /priložené/. Z uvedeného dôvodu jej boli roky uznané, rozdiel za obdobie zamestnania prepočítaný a následne v mzde za máj 2016 vyplatený /priložený mzdový list - doplatené 1.097,51 €/.

 Nepriznanie a nevyplatenie príplatku začínajúcemu pedagogickému zamestnancovi:

- A.K. - nastúpila do zamestnania 04.11.2013, adaptačné vzdelávanie ukončila 10.04.2014 /celková výška nevyplateného a doplateného v mzde za mesiac jún 2017 - 196,67 €/

- V.C. - nastúpila do zamestnania 12.01.2015, adaptačné vzdelávanie ukončila 30.06.2015 /celková výška nevyplateného a doplateného v mzde za mesiac jún 2017 - 199,26 €/.

 Kontrolou ostatných náležitostí, súvisiacich s priznaním a vyplatením miezd zamestnancom školy neboli zistené nedostatky. Podľa vyjadrenia pracovníčky organizácie, zodpovednej za kontrolovanú agendu, zistené chyby vzhľadom na náročnosť vykonávanej práce prehliadla bez úmyslu poškodenia zamestnancov. Bola vykonaná okamžitá náprava.

 V roku 2015 ZŠsMŠ Sibírska riešila problém dofinancovania normatívnych finančných prostriedkov prostredníctvom zriaďovateľa z rozpočtovej kapitoly MŠVVaŠ SR. /chýbajúce prostriedky spolu s odvodmi do poistných fondov - 44.358,00 €/. Ako dôvod zvýšených nárokov uvádzala nízky počet žiakov v triedach od 6.ročníka prijatím takmer 45% žiakov do osemročných gymnázií, delenie tried v zmysle školského zákona a pomerne vysokú kvalifikovanosť učiteľov a aj vyšší počet pedagógov. V dohodovacom konaní MŠVVaŠ SR zohľadňovalo celkové náklady predovšetkým na mzdy vo všetkých školách v zriaďovateľskej pôsobnosti MČ B-NM. Celkové náklady na osobné príplatky a odmeny v MČ neboli pod 6% /neúspech v dohodovacom konaní/. Podľa vyjadrenia riaditeľky školy, v uvedenej situácii boli poskytnuté zamestnancom školy tarifné platy s minimálnymi osobnými príplatkami a odmenami. Mzdové prostriedky boli dopĺňané vlastnými zdrojmi z príjmov a formou odmien boli vyplácané odmeny za vedenie krúžkov z mimorozpočtových prostriedkov.

 Na základe zmeny v účtovaní a rozpočtovaní na podrobnejšie členenie jednotlivých zariadení a stredísk vedenie ZŠsMŠ pristúpilo s účinnosťou od 01.01.2015 k percentuálnemu rozdeľovaniu všetkých nákladov na energie, ako aj materiálnych výdavkov, výdavkov na údržbu a služby spojené s prevádzkou školy, podielom podľa počtu žiakov, t. j. výdavky sú na základe dodatku č.3 Smernice pre vedenie účtovníctva prerozdelené na jednotlivé strediská:

- I. stupeň - FK 09121 - 60%

- II. stupeň - FK 09211 - 40%

Cestovné náhrady :

rok 2015 - 356,80 € /64,2%/

rok 2016 - 219,09 € /100,0%/

 Cestovné výdavky zahŕňajú len výdavky spojené s dopravou /čiastočné preplatenie mesačného lístka MHD, jednorázových lístkov MHD pri účasti na školeniach a pod..

Energie, voda a komunikácie :

rok 2015 - 175.991,24 € /100,0%/

rok 2016 - 171.798,21 /100,0%/

 Po mzdových nákladoch boli uvedené náklady /najmä na vykurovanie školy Bratislavskou teplárenskou, a.s./ najvyššie. Uvedená položka je zložená i z nákladov na elektrickú energiu, plyn, vodné a stočné, poštové služby, telekomunikačné služby a komunikačnej infraštruktúry. Kontrolou boli overené dodávateľské faktúry v náväznosti na zmluvy a stavy meračov jednotlivých odberných miest /NOVBYT spol. s r.o., SPP, a.s., Bratislavská vodárenská, a.s., Západoslovenská energetika, a.s./, faktúry za služby mobilnej siete /Slovak Telekom, a.s./, internetový telefón /Inomanet s.r.o./, ako i refakturácie platieb za dodávku plynu do MŠ Pionierska /MČ B-NM na základe uznesenia MČ B-NM/.

 Kontrolovaná organizácia žiadala v roku 2015 dofinancovanie finančných prostriedkov na neuhradené faktúry za teplo v roku 2014 prostredníctvom zriaďovateľa v rámci dohodovacieho konania. Neúspešne. V roku 2016 opätovne žiadala na úhradu faktúr za tepelnú energiu z roku 2015 v rámci dohodovacieho konania prostredníctvom zriaďovateľa o pridelenie finančných prostriedkov z rozpočtovej kapitoly MŠVVaŠ SR. V decembri 2015 zriaďovateľ rozpočtovým opatrením č. 43 povolil presun rozpočtových prostriedkov v časti bežných výdavkov na neuhradené faktúry za energie v čiastke 31.000,00 € na čiastočné vykrytie dlhu a čiastočnú úhradu nákladov na rok 2015. Kontrole boli predložené požiadavky na dofinancovanie normatívnych finančných prostriedkov na rok 2015 a 2016, rozpočet nákladov na vykurovanie škôl MČ B-NM za rok 2015, dohoda o preddavkových platbách na rok 2017 uzatvorená s dodávateľom Bratislavská teplárenská, a.s., Dodatok k zmluve o dodávke a odbere tepla uzatvorenej s dodávateľom, Uznanie záväzku a Dohoda o splátkach uzatvorenej s dodávateľom.

K neuhradeným poplatkom za odber tepla v objekte ZŠ Sibírska sa vyjadrila riaditeľka organizácie:

„Základná škola s materskou školou, Sibírska 39 v Bratislave je financovaná normatívne podľa počtu detí a žiakov a nie skutočných nákladov.

Z analýzy nákladov na vykurovanie v jednotlivých školách a školských zariadeniach za rok 2015 vyplýva, že naša škola má najvyššie náklady na teplo /až 222 €/žiak/rok oproti iným školám - napr.39 €/žiak/rok v ZŠsMŠ Jeséniova, 37 €/žiak/rok v ZŠsMŠ Odborárska/.

Z týchto dôvodov a z dôvodu nižšieho počtu žiakov v škole /každoročne sa zvyšuje počet žiakov/ vznikol dlh školy v Bratislavskej teplárenskej a.s. za rok 2014 vo výške 32.699,94 €. Dlh vznikol aj z dôvodu, že prvá časť výmeny okien v škole sa uskutočnila v decembri 2014 za zvýšeného vykurovania z dôvodu schnutia vysprávok okien počas mrazivého počasia /vykurovali sme „ulicu“/. To isté sa zopakovalo v decembri 2015, keď sa realizovala druhá etapa výmeny okien na budove školy. Tým sa výrazne zvýšil odber tepla.

V účtovnom roku 2015 sme splácali prednostne dlh z minulého obdobia a aspoň čiastočne sme hradili náklady aktuálneho obdobia. V decembri 2015 nám zriaďovateľ prispel sumou 31.000,00 € na čiastočné vykrytie dlhu a čiastočnú úhradu nákladov za rok 2015. Napriek tejto finančnej pomoci nám k 31.12.2015 zostal dlh voči Bratislavskej teplárenskej vo výške 18.979,46 €.

V roku 2016 sa z dôvodu zvýšenia počtu detí v škole zlepšila finančná situácia školy. Z tohto dôvodu sme vedeli uhrádzať faktúry za aktuálne obdobie 2016 a čiastočne splatiť dlh bez finančnej pomoci zriaďovateľa na sumu 10.234,40 €.

S Bratislavskou teplárenskou sme uzavreli dohodu o preddavkových platbách na rok 2017 v sume 5.500 €/mesiac a následne sme podpísali uznanie záväzku a dohodu o splátkach dlhu v sume 430 €/mesiac po dobu 2 rokov. Týmto sme zabezpečili nepenalizovanie dlhu a splátky sú vo výške, ktorú sme schopní splácať.

V súčasnej dobe nemáme voči Bratislavskej teplárenskej a.s. za rok 2017 žiadne nedoplatky.“

Materiál a služby :

rok 2015 - 40.802,26 /129,6 %/

rok 2016 - 52.466,82,21 /134,6%/

 Rozpočtovým opatrením č.1/2015 /1.023,00 €/, č.6/2016 /704,00 €/ a č.17/2016 /198,00 €/ starosta MČ B-NM povolil zvýšenie rozpočtových prostriedkov v časti bežných transferov a bežných výdavkov - nenormatívne na učebnice. Úpravy rozpočtu ako záväzné ukazovatele boli zapracované.

 V roku 2015 škola objednala, prevzala a uhradila materiál na zabezpečenie bezproblémového chodu organizácie. Kontrolou boli náhodne preverené objednané, dodané, fakturované a uhradené tovary: NOMiland s.r.o. - učebné pomôcky - dar, Inkom, spol. s r.o. - žiarivky MŠ Pionierska, RAABE Slovensko, s.r.o. - učebné pomôcky pre predškolákov MŠ Legerského, RM Gastro-JAZ, s.r.o. - dvojdrez ŠJ /cenová ponuka/, výdajné vozíky pre MŠ /cenová ponuka/ , KIKOSHOP - na základe výberu dodávateľa uzatvorená zmluva na čistiace prostriedky, ALVEX, spol. s r.o. - škrabka ŠJ, Aitec. s.r.o. a Indícia, s.r.o. - učebnice /dar/, KNK PLUS, výrobné družstvo - školský nábytok /VO - prieskum trhu/, Internet Mall Slovakia, s.r.o. - chladničky, ohrievač MŠ Šuňavcova.

 Pre rok 2016 boli preverené nákupy vybraných druhov tovar: IMPOEX Slovakia, s.r.o. /zmluva/ - tonery + tonery dar, tlačiareň, wifi, pc pre MŠ Šuňavcova - predškoláci, SAFIXez, s.r.o. - svietidlá pre MŠ Pionierska, SVING Gastro spol. s r.o. - vybavenie ŠJ a kuchyne, PUBLICOM, s.r.o., OPIDEKOR, s.r.o. - učebné pomôcky pre ŠKD - dar, Sanishop, s.r.o. - materiál k rekonštrukcii záchodov, DECODOM, spol. s r.o. - celok skriniek pre MŠ Pionierska, SLOVPAP SK - toaletné potreby, MY DVA Slovakia, s.r.o. - lavice /VO - prieskum trhu/, HPS mont, s.r.o. - podávacie okná ŠJ, M.Deák - PC knižnica + PC dar/ GOTANA, s.r.o. - interaktívna tabuľa /dar/, SLOVEX - pracovné odevy /VO - prieskum trhu/, Distribučná agentúra AD REM - učebnice /nenormatívny transfer MŠŠaV SR/, RM Gastro - kuchynský robot, Hornbach, spol. s r.o. - traktor /VO – prieskum trhu/.

 Organizácia má uzatvorenú Zmluvu o poskytovaní finančného daru /zľava na

predplatné denníka SME/ - PETIT PRESS, a.s., na základe Zmluvy o poskytovaní služieb /Virtuálna knižnica/ si dodávateľ KOMENSKY, s.r.o. fakturuje ročnú odmenu, poskytnutie práva /licencia na 1 rok/ - mzdový program spoločnosťou VEMA, s.r.o., v súlade so zmluvou o licenčnej podporu pre ŠJ /ročná platnosť/ bola uhradená dodávateľovi Altisima Slovakia spol. s r.o. faktúra za licenciu programu, na základe zmluvy o dielo bol fakturovaný a uhradený pozáručný servis ekonomického systému IS SAMO /ročný servisný poplatok/ a i.

Dopravné :

rok 2015 - nečerpané

rok 2016 - 89,39 € /100,0%/

Výdavky na dopravu súvisiace s nákupmi materiálu nevyhnutného na zabezpečenie prevádzky organizácie.

Rutinná a štandardná údržba :

rok 2015 - 11.439,28 € /105,8%/

rok 2016 - 14.550,08 € /100,0%/

 Úhrady nákladov pri riešení havarijných stavov boli zabezpečené zo strany zriaďovateľa rozpočtovými opatreniami starostu č.4/2015 /480,0 €/ - kanalizácia v areáli MŠ Legerského, č.36/2015 / - vodovodné potrubie na rozvod teplej vody na úseku budovy školy a športovej haly na Pionierskej /3.024,76 €/ a kanalizačné potrubie v pisoároch WC v objekte ZŠ /623,89 €/, opatrenie č.10/2016 - prietokový ohrievač v objekte MŠ /610,00 €/ a opatrenie č.16/2016 - rozšírenie učebných priestorov v MŠ Pionierska /3.500,00 €/. Presuny boli vykonané z položky MČ B-NM - Rezerva na BV ZŠ. Úpravy rozpočtu zriaďovateľa boli zapracované v rozpočte školy.

 V predmetnej ekonomickej klasifikácii sa nachádzajú výdavky za práce a služby vykonávané dodávateľskými subjektmi. Kontrolou boli preverené doklady - žiadanka, objednávka, resp. výber dodávateľa, výpis zo živnostenského registra, dodací list, súpis vykonaných prác a dodávok, resp. opravenka, faktúra a úhrada :

 V roku 2015 organizácia zabezpečovala napr. haváriu WC - Dušan Čulena, orez stromov - EKO-podnik VPS /havarijný stav/, servis a čistenie kotla na MŠ Pionierska - Šoula Peter, oprava telocvičného náradia - Geregová Jarka, orez stromov MŠ Pionierska a MŠ Šuňavcova - Trees Art s.r.o. /cenová ponuka/, výmena radiátora MŠ Šuňavcova - Dušan Čulena, dodanie a montáž súčiastky do výmenníkovej stanice tepla - ALFA LAVAL Slovakia s.r.o., oprava chladničky - Gašparovič Milan, oprava plynového kotla - ALVEX, spol. s r.o., montáž výleviek a vývodov pre umývačku riadu ŠJ - Dušan Čulena.

 V roku 2016 organizácia zabezpečila aj napr. opravu radiátora MŠ Šuňavcova a MŠ Pionierska - Dušan Čulena, opravu veka kuchynského zariadenia ŠJ - Haššo s.r.o., opravu výmenníkovej stanice - Bielik Miroslav, osadenie mrežovej steny a dverí MŠ Pionierska - Lipár Stanislav, servisné a montážne práce ŠJ - PS Bau, s.r.o., opravu výťahu ŠJ - Družstvo REVYT, prestavbu MŠ Pionierska - LUMER, s.r.o. /cenová ponuka/, revíziu kotla MŠ Pionierska - Šoula Peter, maľovanie ŠJ a ŠKD ako opatrenie hygienika - Križan Branislav, výrub stromov ZŠ - EKO-podnik VPS /cenová ponuka/, výrub stromov MŠ Šuňavcova - SAGGA PLUS, s.r.o. /cenová ponuka/, výmenu prietokového ohrievača MŠ Legionárska - Komár Marián, opravu projektora - MC.EDU.

Nájomné za prenájom :

rok 2015 - nečerpané

rok 2016 - 497,05 € /100%/

 V roku 2016 organizácia zabezpečila na základe objednávky spoločnosti JAŠTER, s.r.o. miestnosť školy na školenie vedúcich zamestnancov ZŠsMŠ v MČ B-NM a pracovný seminár.

Ostatné tovary a služby :

rok 2015 - 44.983,88 € /110,5 %/

rok 2016 - 57.271,56 € /105,2%/

 Rozpočtovým opatrením č.41/2015 /990,00 €/ a č.40/2016 /2.855,00 €/ starosta MČ B-NM povolil presun rozpočtových prostriedkov v časti bežných výdavkov na plavecký a korčuliarsky výcvik pre ZŠsMŠ Sibírska z rezervy na bežné výdavky ZŠ.

Jedná sa o ostatné tovary a služby, ktoré nie sú zaradené v ekonomickej klasifikácii 631-636. Do ekonomickej klasifikácie 637 - ostatné tovary a služby boli podľa likvidačných listov k faktúram zaradené napr. :

V roku 2015 poplatok za zverejňovanie - TRIMEL, s.r.o. /zmluva/, vzdelávacie aktivity - Univerzita Komenského, revízia telocvične - Gereg Ľudovít, revízie plynových zariadení - AKZmont, s.r.o./cenová ponuka, zákazkový list/, pranie prádla - LIKA SERVIS, BOZ-PO - MIKOCZI MICHAL /na základe zmluvy o výkone služieb/, služby správcu siete - Ing. Martin Deák, bezpečnostné výjazdy - Ministerstvo vnútra SR /zmluva/, poistenie budov - MČ B-NM /poistné zmluvy/, revízie elektro - FEBOMONT - F. Czibula, servis mzdového programu - VEMA, s.r.o., revízia výťahu ŠJ - LIFSTAV, spol. s r.o., biznis web - IRISOFT, s.r.o., deratizácia - SDS R. Juráček /pracovný výkaz/, veľkokapacitný kontajner - EKO-podnik VPS /pristavenie a vývoz/, služby BOZP - MIKOCZI MICHAL /zmluva/, revízie ZŠ - FEBOMONT, kalibrácia váh a teplomerov - ŠTEFAN KOLLER, revízie tlakových a plynových zariadení a školenie obsluhy - ANSA, spol. s r.o., revízie komínov - Družstvo preventívne ochranných služieb, kurz korčuľovania - Jumping Joe OZ., miestny poplatok za komunálne odpady - Hl. mesto SR Bratislava /VZN Hl. mesta Bratislavy č.13/2012/.

V roku 2016 boli v ekonomickej klasifikácii 637 /likvidačný list k faktúram/ zaradené napr. záloha za lyžiarsky výcvikový kurz /dar rodičov/ - BEKAPE, a.s., výmena detektoru - AGENS, s.r.o., kurz korčuľovania - Jumping Joe OZ, revízia hasiacich prístrojov - monte, pbs, s.r.o., služby IKT - IMPOEX Slovakia, s.r.o., jazykový kurz NJ /dar rodičov/ - Goethe-institut /darovacia zmluva/, montáž interaktívnej tabule - GOTANA, s.r.o., revízia telocvičného náradia - Gereg Ľudovít, revízie bleskozvodov a revízie el. zariadení - FEBOMONT /VO č.2/2016/, deratizácia - SDS Juráček, záloha za pobyt v Škole v prírode - SOREA, spol. s r.o., lyžiarsky výcvik - Vaše výlety, s.r.o./VO č.1/2016/, BOZP a pracovná zdravotná služba - MIKOCZI Michal /zmluva/.

Obstaranie kapitálových aktív :

rok 2015 - nečerpané

rok 2016 - 3.240,00 €

 Miestne zastupiteľstvo MČ B-NM uznesením č.12/11 schválilo zmenu rozpočtu MČ B-NM na rok 2016 - prekročenie rozpočtových prostriedkov v časti kapitálových výdavkov pre „ZŠ Sibírska - kotol + 3.700,00 €“.

 Na základe cenovej ponuky /VO č.4/2016/ bol objednaný objednávkou č.396/2016 /10.05.2016/ plynový kotol u dodávateľa GASTRO-HAAL, s.r.o. v cene 3.240,00 € /s DPH 20%/, doprava a montáž zdarma.

 V súvislosti so zabezpečením tovarov a služieb, v súlade s platným zákonom o verejnom obstarávaní, organizácia vypracovala interné smernice pre verejné obstarávanie, t.j. podľa zákona č.25/2006 Z.z. o verejnom obstarávaní a o zmene a doplnení niektorých v súvislosti s prijatím zákona č.95/2013 Z.z., ktorým sa mení a dopĺňa tento zákon - platnosť do 18.04.2016 a internú smernicu pre verejné obstarávanie platnú do 01.02.2017 /zákon č. 343/2015 Z.z./.

 Organizácia vykonala v kontrolovaných rokoch na základe plánu VO prieskum trhu na verejné obstarávanie zadaných zákaziek s nízkou hodnotou oslovením spoločností, resp. podnikateľov s určením predmetu zadávanej zákazky - výzva na predloženie cenovej ponuky s kritériami na hodnotenie ponúk. Údaje o uchádzačoch a ich cenových ponukách sú zaznamenané v zápisniciach o vykonaní prieskumu trhu. Podľa zákona platného do 18.04.2016 bol verejný obstarávateľ povinný v profile verejného obstarávania na Úrade pre verejné obstarávanie zverejniť raz štvrťročne súhrnnú správu o týchto zákazkách /hodnota zákazky, predmet zákazky a identifikáciu dodávateľa/ ak sa jedná o zákazky s cenami vyššími ako 1.000,00 € /bez DPH//. Podľa zákona platného od 18.04.2016 má verejný obstarávateľ povinnosť zverejniť v uvedenom profile iba zákazky s cenou vyššou ako 5.000,00 € /s DPH/.

 V roku 2016 organizácia vykonala výber uchádzačov, vypracovala a odoslala súhrnnú správu o zákazkách podľa § 9, ods.9 platného zákona o VO:

1.štvrťrok 2016 :

- Škola v prírode - 2.890,00 € - Hotel SOREA, Tatranské Matliare

- Skúška el. inštalácie - 4.661,20 € - FEBOMONT, Vlčany

- Výrub stromov - 3.450,00 € - SAGGA plus s.r.o., Bratislava

2.štvrťrok 2016 :

- Plynový varný kotol - 3.240,00 € - Gastro-Haal, Nové Zámky

- Školský nábytok - 3.956,42 € - My dva Slovakia s.r.o., Bratislava

- MTD blac line traktor - 1.595,00 € - Hornbach, Bratislava

- Interaktívna tabuľa - 1.825,00 € - Gotana s.r.o., Nedanovce

- Nábytok na mieru pre ŠKD - 3.202,00 € - KNK PLUS výrobné družstvo, B. Bystrica

- Vymaľovanie školskej kuchyne a i. - 2.450,00 € - Branislav Križan, Svätý Jur

- Plastové okná na výdaj do školskej jedálne - 1.990,00 € - HPS mont s.r.o., Bratislava

- Maliarske a murárske práce MŠ Pionierska - 3.988,80 € - Lumer s.r.o., Bratislava

3.štvrťrok 2016 :

- Lyžiarsky kurz - 145,20 €/žiak - CK Royala Travel, Bratislava

- Čistiace prostriedky do školy a MŠ - 4.881,73 € - KIKOSHOP s.r.o., Bratislava

 Kontrolou zverejnených výsledkov bolo zistené, že výsledky verejného obstarania boli v roku 2015 zverejnené neúplne. K uvedenému sa vyjadrila riaditeľka:

„V roku 2015 zamestnanec zodpovedný za verejné obstarávanie nezverejnil všetky položky verejného obstarávania v zmysle zákona. Chyba bola spôsobená ľudským faktorom a skutočnosťou, že zverejňovanie na portáli verejného obstarávania bolo novinkou v roku 2015.

Vzhľadom na vzniknutú chybu sme zabezpečili dodatočné zverejnenie úplného výsledku verejného obstarávania za predmetné obdobie. Portál umožňuje opravy za rok 2015.“

Upravená zverejnená súhrnná správa za 2015 :

1. štvrťrok 2015

- Dodávka zemného plynu - 9.191,69 € - SPP a.s., Bratislava /nezverejňuje sa/

- Mäso, mäsové výrobky - 15.800,00 € - Chynoradský Marián /nezverejňuje sa/

- Potravinársky tovar - 17.500,00 € - CITYFOOD, s.r.o. /nezverejňuje sa/

- Ovocie a zelenina - 6.500,00 € - Jozef Čmehýl D-O-S /nezverejňuje sa/

- Výrub stromov - 1.240,00 € - Trees Art s.r.o., Stupava /dodatočne zverejnené/

- Čistiace prostriedky - 3.729,86 € - KIKISHOP s.r.o., Veľký Biel /dodatočne zv./

3. štvrťrok 2015 :

- Dodávka zemného plynu - 1.902,00 € - SPP a.s., Bratislava /nezverejňuje sa/

- Mäso a mäsové výrobky - 8.484,47 € - Chynoradský Marián /nezverejňuje sa/

- Potravinársky tovar - 2.785,18 € - CITYFOOD s.r.o., Nové Zámky /nezverejňuje sa/

- Ovocie a zelenina - 1.487,13 € - Jozef Čmehíl D-O-S, Špačince /nezverejňuje sa/

- Výrub stromov - 1.240,55 € - Trees Art s.r.o., Bratislava /dodatočne zverejnené/

- Lyžiarsky zájazd - 149,0 €/žiak - Vaše výlety s.r.o., Nemecká /dodatočne zv./.

 Vyššie uvádzané finančné výdavky školy boli kontrolou preverené v náväznosti na hlavnú knihu, knihu dodávateľských faktúr, zákon o verejnom obstarávaní, zmluvy, objednanie a fakturovanie materiálu a služieb, zákon o finančnej kontrole a slobodnom prístupe k informáciám, účtovanie, resp. rozpis nákladov na jednotlivé strediská školy, bankové výpisy a iné doklady súvisiace s uskutočnenými účtovným prípadmi.

 Kontrolovaná organizácia má uzatvorené zmluvy /riaditeľkou organizácie/ v súlade so zákonom č.513/1991 Zb. v platnom znení /Obchodný zákonník/ - dodávateľské zmluvy, v súlade so zákonom č.116/1990 Zb. v platnom znení /Občiansky zákonník/ - nájomné zmluvy a darovacie zmluvy. Organizácia má vypracovanú Smernicu o postupe pri povinnom zverejňovaní objednávok, faktúr a zmlúv v súlade so zákonom č.211/2000 Z.z. o slobodnom prístupe k informáciám v znení neskorších predpisov. Zmluvy sú zverejňované na webovom sídle školy do 5 kalendárnych dní odo dňa ich uzatvorenia. Škola zverejňuje na webovom sídle školy objednávky tovarov a služieb týždenne /povinnosť zverejnenia objednávok do desiatich pracovných dní odo dňa ich vyhotovenia/. Objednávky súvisiace s uzatvorenými zmluvami nemusí zverejňovať. Faktúry zverejňuje mesačne /do 30 dní odo dňa ich uhradenia/.

Žiadanka na objednávku spolu s objednávkou je súčasťou účtovných dokladov. Drobný nákup organizácia realizuje na základe písomného súhlasu riaditeľa školy a vedúcej hospodársko-správneho úseku /žiadanka na drobný nákup/ prostredníctvom pokladne, ktorá je spoločná pre všetky organizácie. Interná smernica - Vedenie pokladne je vypracovaná v zmysle zákona č.431/2002 Z.z. o  účtovníctve v znení neskorších predpisov a Opatrenia MF SR č.MF/16786/2007-31.

Jednotlivé príjmy a výdavky organizácie sú rozúčtované na príjmových, resp. výdavkových dokladoch v súlade s funkčnou klasifikáciou. Kontrolou boli preverené predpísané náležitosti pokladničných dokladov, pokladničná kniha, dodržiavanie stanoveného limitu pokladničnej hotovosti /650,00 €/, uzatvorenie hmotnej zodpovednosti, poskytovanie pokladničných preddavkov a ich vyúčtovanie, inventarizácia peňažných prostriedkov /4x ročne - inventarizačný zápis/ a schvaľovanie pokladničných operácií na základe podpisového vzoru.

 Organizácia má vypracovanú internú Smernicu o finančnej kontrole, ktorou upravuje systém finančného riadenia a finančnej kontroly a vykonávanie finančnej kontroly podľa zákona č.357/2015 Z.z. o finančnej kontrole a vnútornom audite a o zmene a doplnení niektorých zákonov. Základnou finančnou kontrolou je na príslušných stupňoch riadenia overovaný súlad finančnej operácie /napr. rozpočet, zmluva, osobitné predpisy/. Organizácia základnú finančnú kontrolu vykonáva v prípravnej a  realizačnej fáze. Prílohu k smernici tvoria vzory vykonávaných overovaní finančných operácií.

 Kontrolou tvorby a použitia sociálneho fondu organizácie neboli zistené nedostatky. Škola hospodári s prostriedkami sociálneho fondu v zmysle zákona č.152/1994 Z.z. v znení neskorších predpisov a internej smernice o SF. Odborová organizácia so zamestnávateľom tvoria rozpočet SF na kalendárny rok. Prostriedky SF sa vedú na samostatnom účte zamestnávateľa. Prevod finančných prostriedkov sa uskutočňuje do päť dní po dni dohodnutom na výplatu platu. Zúčtovanie prostriedkov fondu za kalendárny rok bol vykonaný najneskôr do konca januára nasledujúceho roka.

 Príjem sociálneho fondu pozostáva z povinného prídelu vo výške 1,25% a zostatku SF z predchádzajúcich rokov. Výdavky zo SF boli rozpočtované a čerpané :

- v roku 2015 vo výške 6.094,02 €: /akcie pre zamestnancov - 640,00 €, príspevok na stravné - 1.736,02 €, príspevok na regeneráciu a odmeny - 3.718,00 €/.

Povinný prídel do SF bol v sume 6.366,33 €, konečný stav účtu SF k 31.12.2015 - 2.322,81 €.

- v roku 2016 vo výške 3.782,04 €: /akcie pre zamestnancov - 1.161,28 €, príspevok na stravné - 1.540,76 € a príspevok na regeneráciu a odmeny - 1.080,00 €/.

Povinný prídel do SF bol v sume 7.058,39 €, konečný stav účtu SF k 31.12.2016 - 5.599,16 €.

 Záverom boli preverené vykonávané revízie a prehliadky v organizácii /vrátane stredísk/ v súlade so súvisiacimi zákonmi, t.j. :

- revízia komínov - bez závad

/Peter Metelička - revízny technik komínov/ - bez závad, platnosť do 25.12.2017 /1 rok/

- revízia telovýchovných zariadení a náradia - odporúčania na opravu

/Ľudevít Gereg/ - platnosť do 11.04.2018 /1 rok/

- deratizácia ZŠ a MŠ - cyklus ročne jar a jeseň, ohlasujú sa sami

/Radoslav Juráček - Slovenská deratizačná služba/

- prehliadky a skúšky elektrickej inštalácie - súpis zistených chýb

/František Czibula - FEBOMONT, s.r.o.- revízny technik/ - správa o odbornej prehliadke, platnosť do 30.04.2019 /2 roky/

- revízia hasiacich prístrojov - potvrdenie o vykonaní kontroly prenosných hasiacich prístrojov s vyznačením potreby opravy - platnosť do 08.12.2017 /1 rok/

/Peter Chropovský - MONTE PBS, s.r.o. - osobitné oprávnenie/

- revízia objektu výmenníkovej stanice tepla, revízie plynu a tlakových nádob a kotolňa MŠ Pionierska - správa o vykonaní revízií /1 rok/

/ANSA, spol. s r.o., Šinkovič Július - zamestnanec školy má osvedčenie na obsluhu/

- revízia výťahu ŠJ - protokol o odbornej prehliadke /LIFSTAV, spol. s r.o./

- revízia elektrických spotrebičov - revízne správy s vyznačenými závadami /1 rok/

/František Czibula - FEBOMONT, spol. s r.o. - revízny technik/

* revízia bleskozvodov - platnosť do 25.03.2017

/František Czibula - FEBOMONT, spol. s r.o. - revízny technik/

 V zmysle § 9 zákona č.124/2006 Z.z. je zamestnávateľ povinný sústavne kontrolovať a vyžadovať dodržiavanie právnych predpisov a ostatných predpisov na zaistenie bezpečnosti a ochrany zdravia pri práci /BOZP a OPP - MIKOCZI MICHAL/, vrátane kontroly stavu bezpečnosti technických zariadení. Za týmto účelom je povinný zabezpečovať odborné prehliadky a odborné skúšky vyhradených technických zariadení podľa vyhlášky č.234/2014 Z.z.. Všetky odborné prehliadky a odborné skúšky /revízie/ boli vykonané v súlade s platnými zákonmi, normami a na základe osvedčení a oprávnení udelenými Technickou inšpekciou, a.s.

 Rozpočet organizácie a úprava rozpočtu v kontrolovaných rokoch bol schválený uzneseniami MZ MČ B-NM, zmeny rozpočtu rozpočtovými opatreniami starostu MČ B-NM. Dokladované údaje príjmov a výdavkov boli porovnané s finančnými výkazmi o plnení rozpočtu a o nerozpočtovaných pohyboch na účtoch subjektu verejnej správy a súvisiacimi účtovnými dokladmi.

 Kontrolovaná organizácia dodržiava základné pravidlá a spôsob vykonávania finančnej kontroly v súlade so zákonom o finančnej kontrole, internou smernicou a schválenými podpisovými vzormi.

 Zistené nezrovnalosti boli zo strany vedenia organizácie v priebehu kontroly vysvetlené, boli doložené doklady, preukazujúce finančné operácie, zistené nedostatky boli odstránené, resp. boli predložené písomné vyjadrenia o riešení.

 Po vyhodnotení výsledku kontroly v časti „Príjmové a výdavkové rozpočtované položky hospodárskeho strediska Základná škola Sibírska 39 vrátane mzdovej agendy“, kontrolná skupina konštatuje, že nie je potrebné navrhnúť opatrenia na nápravu.

**K bodu 2/, 3/ a 4/**

Súčasťou Základnej školy s materskou školou na Sibírskej ulici č.39 sú 3 predškolské zariadenia, a to Materská škola na Legerského ul. č.18, Materská škola na Šuňavcovej ul. č.13 a Materská škola na Pionierskej ul. č.12/A, každá s kapacitou 4 tried s celodennou prevádzkou. Materské školy vo výchovno-vzdelávacej oblasti v kontrolovaných rokoch postupovali podľa Školského vzdelávacieho programu ISCED 0. Vo výchovno-vzdelávacích činnostiach v materských školách je kladený dôraz na všestranný a harmonický rozvoj osobnosti dieťaťa, na jeho sociálny - emotívny, fyzický a intelektuálny rozvoj v súlade s individuálnymi a vekovými osobitosťami. Pri práci s deťmi sa dbá na utváranie podmienok pre zdravý vývoj detí s prihliadnutím na ich vek, zdravotný stav a stupeň psychosomatického vývoja a v neposlednom rade na plynulý prechod detí do ZŠ. Prostredníctvom realizácie projektu „Bezpečne v živote i v hre“ sa deti MŠ na Legerského zdokonaľujú v schopnosti bezpečne a zodpovedne sa správať a konať pri hre i v bežnom živote, čo si deti v praxi skúšajú na dopravnom ihrisku.

 Materské školy sú zriadené v súlade so schváleným „Organizačným poriadkom Základnej školy s materskou školou, Sibírska 39, Bratislava“, ktorý je základnou organizačnou normou ZŠsMŠ. Organizačný poriadok je vydaný v súlade s § 3, ods. 3 Vyhlášky MŠ SR č.320/2008 o základnej škole a podľa spracovaného predmetu činnosti Materská škola - dopĺňa rodinnú výchovu o výchovno - vzdelávaciu činnosť, zameranú na všestranný rozvoj osobnosti dieťaťa, na jeho sociálny - emotívny, fyzický a intelektuálny rozvoj v súlade s individuálnymi a vekovými osobitosťami. V Organizačnom poriadku sú popísané povinnosti všetkých riadiacich a ostatných pracovníkov ZŠsMŠ. Súčasťou Organizačného poriadku je Organizačná štruktúra školy, podľa ktorej riaditeľka školy určí zástupcu riaditeľky školy pre MŠ Legeského, zástupcu riaditeľky školy pre MŠ Šuňavcovu a zástupcu riaditeľky školy pre MŠ Pionierska.

 V zmysle „Organizačného poriadku ZŠsMŠ“ prevádzku jednotlivých MŠ riadi a zabezpečuje menovaná zástupkyňa riaditeľky pre predškolskú výchovu z príslušnej MŠ. Zástupkyňa riaditeľky školy pre predškolskú výchovu riadi príslušnú materskú školu v celom rozsahu činností. Organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti.

V súlade s „Organizačným poriadkom Základnej školy s materskou školou, Sibírska 39, Bratislava“ je pre každú MŠ spracovaný „Prevádzkový poriadok materskej školy“, ktorý je základnou vnútornou smernicou, upravujúcou organizáciu prevádzky zariadenia pre deti a mládež, určujúcou denný poriadok výchovno - vzdelávacej činnosti detí počas hier a hierových činností, pohybové a relaxačné cvičenia, edukačné aktivity a pohyb vonku počas dňa, popoludňajší odpočinok detí, ich stravovanie a osobnú hygienu. Ďalej je popísané zabezpečenie pitného režimu detí, zabezpečenie čistoty a údržby jednotlivých priestorov a starostlivosť o vonkajšie priestory. Osobitne sú spracované pokyny pre zamestnancov a pre návštevníkov a plán opatrení pre prípad mimoriadnych udalostí a havárií.

Prevádzkové poriadky sú spracované podľa zákona č.355/2007 Z.z. o ochrane zdravia, podpore a rozvoji verejného zdravia a o zmene a doplnení niektorých zákonov a Vyhlášky MZ SR č.527/2007 o podrobnostiach a požiadavkách na zariadenia pre deti a mládež. Vydané sú osobitne pre každú materskú školu, a to zodpovednou zástupkyňou riaditeľky ZŠsMŠ pre príslušnú materskú školu.

 Prevádzkové poriadky sú posúdené Regionálnym úradom verejného zdravotníctva Bratislava /RÚVZ/ :

- MŠ Legerského 18 - Prevádzkový poriadok je platný od 26.02.2015. RÚVZ vydal dňa 26.02.2015 „Rozhodnutie“, v ktorom vyhovuje ZŠsMŠ Sibírska s uvedením priestorov štvortriednej MŠ na Legerského 18 do prevádzky a súhlasí s maximálnym počtom 87 zapísaných detí predškolského veku. Zároveň schválil „Prevádzkový poriadok“ výchovno - vzdelávacieho zariadenia. Dňa 16.07.2015, RÚVZ vyhovel žiadosti riaditeľky ZŠsMŠ Sibírska a súhlasil so zmenou v prevádzkovaní MŠ Lagarského 18, spočívajúcou v navýšení kapacity na 99 zapísaných detí predškolského veku na školské roky 2015/2016 a 2016/2017.

- MŠ Šuňavcova 13 - Prevádzkový poriadok platný od 24.02.2015. RÚVZ vydal dňa 24.02.2015 „Rozhodnutie“, v ktorom vyhovuje ZŠsMŠ Sibírska s uvedením priestorov štvortriednej MŠ na Šuňavcovej 13 do prevádzky a súhlasí s maximálnym počtom 87 zapísaných detí predškolského veku. Zároveň schválil „Prevádzkový poriadok“ výchovno - vzdelávacieho zariadenia. Dňa 15.07.2015 RÚVZ vyhovel žiadosti riaditeľky ZŠsMŠ Sibírska a súhlasil so zmenou v prevádzkovaní MŠ Šuňavcova 13, spočívajúcou v navýšení kapacity na 98 zapísaných detí predškolského veku na školské roky 2015/2016 a 2016/2017.

- MŠ Pionierska 12/A - Dňa 28.11.2012 bol RÚVZ schválený Prevádzkový poriadok pre elokované pracovisko MŠ Šuňavcova 13 na Pionierskej 12/A s dvomi triedami, s kapacitou 42 detí predškolského veku. Dňa 24.01.2014 bolo na základe žiadosti riaditeľky ZŠsMŠ Sibírska vydané „Rozhodnutie“ v ktorom RÚVZ vyhovel a súhlasil so zmenou v prevádzkovaní MŠ na Pionierskej ul. 12/A, spočívajúcou v rozšírení kapacity MŠ o dve triedy s maximálnym počtom 47 zapísaných detí predškolského veku a zároveň schválil zmenu prevádzkového poriadku predmetného predškolského zariadenia. Od toho dňa bola MŠ Pionierska 12/A plnohodnotná štvortriedna MŠ s kapacitou 89 detí. Dňa 27.07.2015 RÚVZ vyhovel žiadosti riaditeľky ZŠsMŠ Sibírska a súhlasil so zmenou v prevádzkovaní MŠ Pionierska 12/A, spočívajúcou v navýšení kapacity na 100 detí na školské roky 2015/2016 a 2016/2017.

 Prevádzkový poriadok určuje podrobnosti o činnosti a prevádzke MŠ, určuje denný poriadok detí, organizáciu jednotlivých výchovných zložiek detí, spánku a stravovania detí a určuje povinnosti učiteliek MŠ.

Všetky MŠ majú vo svojom areáli zatrávnenú školskú záhradu s vysadenými kríkmi a stromami a s detskými hracími prvkami. MŠ Legerského má v areáli aj detské dopravné ihrisko.

 V školskom roku 2014/2015 navštevovalo MŠ Legerského v 4 triedach spolu priemerne 87 detí, z toho bolo 32 detí zaradených do predškolskej výchovy. MŠ Šuňavcova navštevovalo v 4 triedach spolu priemerne 86 detí, z toho bolo 27 detí zaradených do predškolskej výchovy. MŠ Pionierska navštevovalo v 2 triedach spolu priemerne 42 detí, z toho bolo 11 detí zaradených do predškolskej výchovy.

 V školskom roku 2015/2016 navštevovalo MŠ Legerského v 4 triedach spolu priemerne 87 detí, z toho bolo 19 detí zaradených do predškolskej výchovy. MŠ Šuňavcova navštevovalo v 4 triedach spolu priemerne 86 detí, z toho bolo 29 detí zaradených do predškolskej výchovy. MŠ Pionierska navštevovalo v 4 triedach spolu priemerne 83 detí, z toho bolo 43 detí zaradených do predškolskej výchovy.

 V školskom roku 2016/2017 navštevuje MŠ Legerského v 4 triedach spolu priemerne 87 detí, z toho je 19 detí zaradených do predškolskej výchovy. MŠ Šuňavcova navštevuje v 4 triedach spolu priemerne 89 detí, z toho je 29 detí zaradených do predškolskej výchovy. MŠ Pionierska navštevuje v 4 triedach spolu priemerne 88 detí, z toho je 38 detí zaradených do predškolskej výchovy.

 V každej z uvedených MŠ pracuje 8 pedagogicky kvalifikovaných pracovníkov, v tom vždy jedna zástupkyňa riaditeľky školy a 2 upratovačky.

Financovanie materských škôl je z troch zdrojov, a to financovanie MŠ z dotácie na prevádzku a mzdy na dieťa od zriaďovateľa v rámci originálnych kompetencií, finančné prostriedky poskytnuté na čerpanie bežných výdavkov Odborom školstva Okresného úradu - príspevok pre deti materskej školy, ktoré majú jeden rok pred plnením povinnej školskej dochádzky /§ 6b zákona č.597/2003 Z.z./ a finančné prostriedky prijaté od rodičov detí.

 Pre rok 2015 bola VZN MČ B-NM určená ročná dotácia MČ B-NM na prevádzku a mzdy na dieťa v MŠ vo výške 1.370,00 €. Pre rok 2016 bola dotácia MČ B-NM zvýšená VZN na sumu 1.420,00 €. Určená dotácia bola poskytovaná ako dvanástina z celkovej čiastky mesačne. V roku 2015 bola dotácia na MŠ poskytnutá MČ B-NM vo výške 350.720,00 € a v roku 2016 bola dotácia na MŠ vo výške 374.880,00 €. Organizácia poskytnuté finančné prostriedky zúčtovala bez vykázaného rozdielu.

 V roku 2015 boli finančné prostriedky poskytnuté na čerpanie bežných výdavkov Odborom školstva Okresného úradu - príspevok pre deti materských škôl, ktoré majú jeden rok pred plnením povinnej školskej dochádzky vo výške 12.532,00 € a v roku 2015 vo výške 14.539,00 €. Organizácia poskytnuté finančné prostriedky zúčtovala bez vykázaného rozdielu.

Pre rok 2015 bola VZN MČ B-NM č.4/2008 určená mesačná výška príspevku rodičov dieťaťa na čiastočnú úhradu nákladov dieťaťa v MŠ Legerského a v MŠ Šuňavcova vo výške 25,00 € a v MŠ Pionierska vo výške 60,00 €. Pre rok 2016 bola VZN MČ B-NM č.7/2015 určená výška mesačného príspevku pre MŠ Legerského a MŠ Šuňavcova vo výške 35,00 € a v MŠ Pionierska vo výške 60,00 €. Uvedený príspevok nebol uhrádzaný za deti, ktoré mali jeden rok pred plnením povinnej školskej dochádzky. Kontrolou príjmov organizácie na čiastočnú úhradu výdavkov za pobyt dieťaťa v materskej škole, uhrádzaný rodičmi dieťaťa, bol v roku 2015 celkovo vo výške 59.229,17 € a v roku 2016 vo výške 72.353,31 €. Príjmy z poplatkov boli úmerné počtu detí, ktoré navštevovali materské školy.

Poplatok za pobyt dieťaťa v zariadení uhrádzajú rodičia, resp. iné osoby, ktoré majú voči dieťaťu vyživovaciu povinnosť, vopred. Predpis pohľadávky vychádza z podkladov a evidencie detí a úhrad poplatkov, ktoré boli mesačne predkladané na ekonomické oddelenie školy, kde boli zaúčtované. Kontrolou príjmového účtu organizácie náhodným výberom neboli zistené nezrovnalosti. Platby sú odsúhlasované na základe predkladanej evidencie detí /platiteľ, adresa, variabilný symbol, suma/ a výpisu z účtu. Príspevok sa neuhrádzal pri prerušenej dochádzke dieťaťa /viac ako 30 dní/ zo závažných dôvodov, resp. v čase školských prázdnin.

Kontrolou čerpania bežných výdavkov MŠ bolo zistené nasledovné :

 V roku 2015 boli finančné prostriedky poskytnuté Odborom školstva Okresného úradu čerpané v MŠ Legerského vo výške 4.503,00 €, a to na nákup kníh a učebných pomôcok vo výške 2.254,77 €, na nákup hracieho prvku na školské ihrisko vo výške 1.324,80 € a na odmeny vo výške 923,43 €. V MŠ Šuňavcova boli finančné prostriedky čerpané vo výške 4.503,00 €, a to na nákup kníh a učebných pomôcok vo výške 1.761,83 € a odmeny vo výške 2.741,17 €. V MŠ Pionierska boli finančné prostriedky čerpané vo výške 3.526,00 €, a to na nákup kníh a učebných pomôcok vo výške 2.411,46 € a odmeny vo výške 1.114,54 €.

 V roku 2016 boli finančné prostriedky poskytnuté Odborom školstva Okresného úradu čerpané v MŠ Legerského vo výške 3.092,00 €, a to na nákup kníh, učebných pomôcok a výtvarného materiálu vo výške 1.533,61 € a odmeny vo výške 1.558,39 €. V MŠ Šuňavcová boli finančné prostriedky čerpané vo výške 4.720,00 €, a to na nákup kníh a učebných pomôcok vo výške 2.308,01 €, materiál vo výške 944,24 € a odmeny vo výške 1.467,75 €. V MŠ Pionierska boli finančné prostriedky čerpané vo výške 6.727,00 €, a to na nákup kníh a učebných pomôcok vo výške 1.362,24 €, výtvarného materiálu vo výške 678,60 €, materiálu vo výške 648,35 € a odmeny vo výške 4.037,81 €. Finančné prostriedky boli použité v súlade so zákonom č.597/2003 Z.z..

 V roku 2015 boli čerpané výdaje v MŠ Legerského vo výške 139.188,57 €, v MŠ Šuňavcova vo výške 142.209,72 € a v MŠ Pionierska vo výške 157.395,13 €, t.j. spolu za všetky MŠ vo výške 438.793,42 €. V roku 2016 boli čerpané výdaje v MŠ Legerského vo výške 150.850,56 €, v MŠ Šuňavcova vo výške 155.376,47 € a v MŠ Pionierska vo výške 160.529,35 €, t.j. spolu za všetky MŠ vo výške 466.756,38 €.

Pri kontrole rozúčtovania spoločných bežných výdavkov za roky 2015 a 2016 bolo zistené, že v organizácii postupovali podľa Vyhlášky Štatistického úradu SR z 18.09.2014 č.257/2014 Z.z., ktorou bola vydaná štatistická klasifikácia výdavkov verejnej správy. Výdavky boli členené na jednotlivé strediská podrobnejšie, podľa funkčných klasifikácií, platných od 01.01.2015. Na základe uvedeného bola upravená funkčná klasifikácia ZŠsMŠ pre rozúčtovanie výdavkov stredísk, stanovených rozpočtom, na jednotlivé výdavky na energie a prevádzku. Podľa funkčných klasifikácií, organizácia začala percentuálne rozdeľovať všetky náklady na energie, ako aj materiálové výdavky a výdavky na údržbu a služby spojené s prevádzkou školy. Prerozdelenie sa vykonáva na základe internej smernice.

Kontrolná skupina preverila nasledovné čerpanie výdavkov :

610 + 620 - Mzdy a poistné :

V roku 2015 :

náklady na mzdy a odmeny boli nasledovné :

MŠ Legerského - 77.848,81 €

MŠ Šuňavcova - 83.305,73 €

MŠ Pionierska - 96.882,77 €

Spolu - 258.037,31 €

Náklady na poistné boli nasledovné :

MŠ Legerského - 26.897,66 €

MŠ Šuňavcova - 27.704,31 €

MŠ Pionierska - 33.513,38 €

Spolu - 88.115,35 €

V roku 2016 :

Náklady na mzdy a odmeny boli nasledovné :

MŠ Legerského - 84.574,01 €

MŠ Šuňavcova - 86.085,16 €

MŠ Pionierska - 101.507,64 €

Spolu - 272.166,81 €

Náklady na poistné boli nasledovné :

MŠ Legerského - 28.971,60 €

MŠ Šuňavcova - 28.802,62 €

MŠ Pionierska - 34.826,14 €

Spolu - 92.600,36 €

Kontrola miezd, odmien a odvodu poistného je popísaná v bode 1/ tejto Správy.

632 – Energia, voda, poštovné a telekomunikačné služby

V roku 2015 boli uvedené náklady čerpané v MŠ Legerského vo výške 23.941,14 €. V MŠ Šuňavcova vo výške 21.585,43 € a v MŠ Pionierska vo výške 13.359,94 €, t. j. spolu vo výške 58.886,51 €.

V roku 2016 boli uvedené náklady čerpané v MŠ Legerského vo výške 26.706,90 €. V MŠ Šuňavcova vo výške 27.772,95 € a v MŠ Pionierska vo výške 7.187,40 €, t. j. spolu vo výške 61.667,25 €.

 Ku kontrole boli predložené mesačné zálohové a vyúčtovacie faktúry MŠ za dodávku elektrickej energie, za zrážkovú vodu, vodné a stočné, dodávku TÚV, ÚK, dodávku plynu. Okrem uvedených nákladov nákladovú položku tvoria aj telefónne služby a používanie mobilu.

633 – Materiál

 V roku 2015 boli náklady na učebné pomôcky, interiérové vybavenie, všeobecný materiál, knihy, publikácie, softvér a licencie v MŠ Legerského čerpané vo výške 4.505,39 €, v MŠ Šuňavcova vo výške 2.861,29 € a v MŠ Pionierska vo výške 5.678,50 €, t.j. spolu vo výške 13.045,18 €.

 V roku 2016 boli čerpané v MŠ Legerského vo výške 2.963,73 €, v MŠ Šuňavcova vo výške 4.530,02 € a v MŠ Pionierska vo výške 6.138,73 €, t.j. spolu vo výške 13.632,48 €.

 Vo vyššie uvedených nákladoch sú zahrnuté aj finančné prostriedky poskytnuté Odborom školstva Okresného úradu.

 V roku 2015 boli finančné prostriedky použité pre MŠ Legerského na zakúpenie čistiacich prostriedkov v sume 870,88 €, na nákup materiálu na údržbu hracích prvkov na detskom ihrisku v hodnote 1.104,00 €, na nákup učebných pomôcok a učebníc v hodnote 2.254,77 € a nákup softvéru a licencií v hodnote 275,74 €. V MŠ Šuňavcova boli finančné prostriedky použité na nákup interiérového vybavenia v hodnote 181,49 €, na nákup čistiacich prostriedkov v hodnote 762,23 €, na nákup učebných pomôcok a učebníc v hodnote 1.761,83 € a nákup softvéru a licencií v hodnote 155,74 €. V MŠ Pionierska boli finančné prostriedky použité na nákup interiérového vybavenia v hodnote 554,34 €, na nákup všeobecného materiálu a čistiacich prostriedkov v hodnote 2.073,82 €, na nákup učebných pomôcok a učebníc v hodnote 2.824,31 €, na nákup softvéru a licencií v hodnote 200,74 € a na nákup batérií do elektrických prístrojov v hodnote 25,29 €.

 V roku 2016 boli finančné prostriedky použité pre MŠ Lagerského na zakúpenie výpočtovej techniky v hodnote 63,51 €, na 1/3 podiel nákupu kosačky trávy v hodnote 319,00 €, na nákup čistiacich prostriedkov v hodnote 789,58 €, na nákup tlačív v hodnote 116,67 €, na nákup učebných pomôcok a učebníc v hodnote 1.470,10 € a na nákup softvéru a licencií v hodnote 204,87 €. V MŠ Šuňavcova boli finančné prostriedky použité na zakúpenie výpočtovej techniky v hodnote 944,24 €, na 1/3 podiel nákupu kosačky trávy v hodnote 319,00 €, na nákup čistiacich prostriedkov v hodnote 563,61 €, na nákup tlačív v hodnote 190,30 €, na nákup učebných pomôcok a učebníc v hodnote 2.308,01 € a na nákup softvéru a licencií v hodnote 204,86 €. V MŠ Pionierska boli finančné prostriedky použité na zakúpenie interiérového vybavenia, a to kobercov v cene 692,11 € a nábytku v cene 507,06 €, na 1/3 podiel nákupu kosačky trávy v hodnote 319,00 €, na nákup svietidiel v hodnote 1.065,56 €, na nákup čistiacich prostriedkov v hodnote 588,71 €, na nákup všeobecného materiálu v hodnote 884,75 €, na nákup tlačív v hodnote 53,31 €, na nákup učebných pomôcok a učebníc v hodnote 1.804,44 €, na nákup softvéru a licencií v hodnote 204,84 € a na nákup batérií do elektrických prístrojov v hodnote 18,95 €.

Kontrolou dokladov, preukazujúcich opodstatnenosť zaúčtovania dokladu (faktúra, VPD), týkajúcich sa nákupu materiálu, neboli zistené nedostatky. K faktúre, resp. VPD boli doložené všetky požadované doklady, likvidačný list, príp. iné doklady, potvrdzujúce oprávnenosť vystaveného dokladu.

 V rámci uvedených nákupov boli všetky realizované v zmysle vydanej Smernice o VO, a to zabezpečením tovaru a prác menšieho rozsahu /do 1.000 €/, Preverením účtovných dokladov, preukazujúcich ich zabezpečenie, neboli zistené nedostatky.

635 – Rutinná a štandardná údržba

V roku 2015 boli výdaje na údržbu MŠ Legerského čerpané vo výške 76,67 €, a to na servis hasiacich prístrojov. V MŠ Šuňavcova boli výdaje čerpané v sume 2.034,01 €, a to na výmenu radiátorov v hodnote 591,49 €, na výrub a orez stromov na ihrisku v hodnote 1.240,55 €, na výmenu výleviek v hodnote 120,00 € a na servis hasiacich prístrojov v hodnote 81,97 €. V MŠ Pionierska boli výdaje na údržbu čerpané vo výške 1.382,19 €, a to na servis kotla a kotolne v hodnote 642,00 €, výrub a orez stromov na ihrisku v hodnote 625,77 € a na servis hasiacich prístrojov v hodnote 114,42 €.

V roku 2016 boli výdaje na údržbu MŠ Legerského čerpané vo výške 1.158,04 €, a to na prečistenie kanalizácie v hodnote 480,00 €, na opravu kotla v hodnote 68,04 € a na výmenu kotla v hodnote 610,00 €. V MŠ Šuňavcova boli výdaje čerpané vo výške 3.585,50 €, a to na výrub a orez stromov vo výške 3.450,00 € a na opravu radiátora v hodnote 135,50 €. V MŠ Pionierska boli výdaje čerpané vo výške 4.964,10 €, a to na opravu plynového kotla v hodnote 288,00 € a 170,30 €, na opravu radiátorov v hodnote 397,00 €, na prestavbu MŠ v hodnote 3.988,80 € a na osadenie mreží na okná budovy v hodnote 120,00 €.

637 – Služby, ostatné

 V roku 2015 boli výdaje v MŠ Legerského čerpané vo výške 5.509,06 €, a to na školenia a kurzy vo výške 48,00 €, na korčuliarsky výcvik vo výške 165,00 €, na revízie technických zariadení, školenia BOZP, pranie prádla vo výške 220,80 €, na odvoz odpadu OLO, deratizáciu a ostatné služby vo výške 2.275,32 €, na príspevok na stravovanie zamestnancov vo výške 1.588,29 € a na prídel do sociálneho fondu vo výške 1.211,65 €. V MŠ Šuňavcova boli výdaje čerpané vo výške 4.547,20 €, a to na školenia a kurzy vo výške 98,00 €, na korčuliarsky výcvik vo výške 225,00 €, na odvoz odpadu OLO, revízie technických zariadení, pranie prádla, deratizáciu a ostatné služby vo výške 1.980,33 €, na príspevok na stravovanie zamestnancov vo výške 1.588,29 € a na prídel do sociálneho fondu vo výške 655,58 €. V MŠ Pionierska boli výdaje čerpané vo výške 6.019,95 €, a to na školenia a kurzy vo výške 153,00 €, na korčuliarsky výcvik vo výške 435,00 €, na revízie technických zariadení, školenia BOZP, pranie prádla, odvoz odpadu OLO, deratizáciu a ostatné služby vo výške 2.695,51 €, na príspevok na stravovanie zamestnancov vo výške 1.636,39 €, na poistné vo výške 540,30 € a na prídel do sociálneho fondu vo výške 559,75 €.

 V roku 2016 boli výdaje v MŠ Legerského čerpané vo výške 5.494,08 €, a to na školenia a kurzy vo výške 40,00 €, na korčuliarsky a plavecký výcvik vo výške 360,00 €, na revízie technických zariadení, školenia BOZP, pranie prádla vo výške 418,35 €, na odvoz odpadu OLO, deratizáciu a ostatné služby vo výške 2.609,39 €, na príspevok na stravovanie zamestnancov vo výške 1.187,34 €, na poistné vo výške 540,32 € a na prídel do sociálneho fondu vo výške 757,03 €. V MŠ Šuňavcová boli výdaje čerpané vo výške 4.443,61 €, a to na plavecký výcvik a korčuľovanie vo výške 260,00 €, na revízie technických zariadení, školenia BOZP, pranie prádla vo výške 982,05 €, na odvoz odpadu OLO, deratizáciu a ostatné služby vo výške 1.192,13 €, na príspevok na stravovanie zamestnancov vo výške 1.187,34 €, na prídel do sociálneho fondu vo výške 818,09 € a na pokuty a penále vo výške 4,00 €. V MŠ Pionierska boli výdaje čerpané vo výške 5.225,82 €, a to na školenia vo výške 20,00 €, na plavecký výcvik a korčuľovanie vo výške 420,00 €, na revízie technických zariadení, školenia BOZP, pranie prádla vo výške 860,07 €, na odvoz odpadu OLO, deratizáciu a ostatné služby vo výške 1.664,76 €, na príspevok na stravovanie zamestnancov vo výške 1.187,34 €, na prídel do sociálneho fondu vo výške 1.073,65 €.

 Kontrolná skupina konštatuje, že stav na preverovanom úseku činnosti je na zodpovedajúcej úrovni.

**K bodu 5/**

V zmysle „Organizačného poriadku Základnej školy s materskou školou, Sibírska 39, Bratislava“ je súčasťou Základnej školy s materskou školou aj Školská jedáleň pri ZŠ /ŠJ/ a jej 3 výdajné školské jedálne pri MŠ, a to v MŠ Legerského, v MŠ Šuňavcova a v MŠ Pionierska.

Školská jedáleň v jednozmennej prevádzke zabezpečuje prípravu a poskytovanie jedál a nápojov pre žiakov ZŠ, deti troch MŠ a zamestnancov školy podľa odporúčaných výživových dávok, materiálno-spotrebných noriem a receptúr pre školské stravovanie a podľa vekových skupín stravníkov, vydaných MŠ SR. Školská výdajňa pri MŠ je stravovacie zariadenie uzatvoreného typu, v ktorom sú poskytované služby formou výdaja desiat, obedov a olovrantov pre deti a pedagogických zamestnancov MŠ. Pre deti troch MŠ bolo v sledovanom období pripravovaných priemerne 200 obedov denne, ktoré boli rozvážané v termoskových nádobách a termoportoch na vyhradenom osobnom vozidle Pickup Candy do týchto predškolských zariadení. Desiate a olovranty pre deti boli pripravované v materských školách.

Uvedené stravovacie zariadenia majú osobitne vydaný Prevádzkový poriadok, schválený OÚ BA III, štátnym okresným hygienikom, resp. Regionálnym úradom verejného zdravotníctva BA, hl. mesto SR. V rozpočte pri rozpočtovej klasifikácii sú ŠJ a výdajne ŠJ pri MŠ označené ako jedno hospodárske stredisko.

 Prevádzkový poriadok ŠJ bol schválený dňa 30.12.2002 OÚ BA III., št. okresným hygienikom a jeho obsahom je vymedzenie povinností vedenia zariadenia a zamestnancov, zodpovednosti za zabezpečenie zdravotne neškodných pokrmov, zásad správnej výrobnej praxe, podmienok skladovania potravín, základných povinností pri príprave pokrmov, postupu odberu vzoriek jedál a iných súvisiacich náležitostí. Prílohou Prevádzkového poriadku je aj Prehľad podmienok skladovania potravín /teplota skladovania a pri preprave, relatívna vlhkosť vzduchu a i./. Vytvorenie a zabezpečenie bezchybných podmienok prostredia v zariadení upravuje Sanitačný program. Vo veci zabezpečenia správnosti a jednotnosti merania zariadení ŠJ postupuje podľa Metrologického programu zo dňa 01.06.2013. Kontrolnej skupine bola doložená evidencia vykonaných metrologických kontrol na meradlách /chladničkový teplomer, teplomer s vlhkomerom a kontrolný vpichový teplomer/ s uvedením dátumu poslednej a následnej kalibrácie. ŠJ je plne vybavená strojno – technologickým a účelovým zariadením /3 ks varný kotol, 2 ks konvektomat, 6 ks elektrická rúra, 2 ks elektrická panvica, 2 ks robot, 1 ks výdajný ohrievací pult, 1 ks škrabka zemiakov a i. zariadenia/. V priestore jedálne je osadená aj pitná fontánka k zabezpečeniu pitného režimu.

Z dôvodu zvýšenia varnej kapacity na 500 hlavných jedál denne, kontrolovaný subjekt požiadal dňa 07.06.2017 Regionálny úrad verejného zdravotníctva BA o schválenie zmeny prevádzkového poriadku. Rozhodnutím RÚVZ BA č. HDM/11636/2017 zo dňa 19.06.2017 bola navrhovaná zmena prevádzkového poriadku ŠJ pri ZŠsMŠ Sibírska schválená.

 Prevádzka v troch školských výdajniach pri MŠ je dispozične riešená tak, že nedochádza ku kríženiu čistej a nečistej prevádzky. Strava sa podáva v jedálni so stanovenou kapacitou stoličiek. Technologické vybavenie výdajní tvorí kuchynská linka, plynové sporáky, univerzálny robot, chladnička na odkladanie vzoriek pokrmov, pracovné stoly, váha stolová a výdajný ohrievací pult.

Odporúčaný počet zamestnancov pre ŠJ a výdajnú ŠJ upravuje podľa počtu stravníkov Vyhláška o zariadení školského stravovania. Prevádzka ŠJ, ako aj 3 výdajné ŠJ pri MŠ sú riadené vedúcou ŠJ, zodpovedajúcou za činnosť na úseku stravovania, ktorá je v zmysle Organizačnej štruktúry školy priamo riadená vedúcou hospodársko – správneho úseku. Vedúcou ŠJ bola riadená práca 5 zamestnancov v ŠJ a 3 zamestnancov vo výdajných ŠJ pri MŠ.

Pokyny týkajúce sa stravovania v ŠJ /čas stravovania, úhrada stravného a i./, ako aj týždenný jedálny lístok /desiata, obed, olovrant/ preverované stredisko zverejňuje na web stránke školy.

Z predložených dokladov bolo zistené, že ostatná hygienická kontrola, vykonaná RÚVZ BA bola dňa : 07.03.2016 - výdajňa stravy MŠ Šuňavcova, 09.03.2016 - výdajňa stravy MŠ Legerského, 10.03.2016 – výdajňa stravy MŠ Pionierska, 28.04.2016 - ŠJ ZŠ. K zisteným nedostatkom, týkajúcich sa prevažne technického stavu jedální sa vyjadrila riaditeľka kontrolovaného subjektu.

Zdrojom financovania školských jedální je poskytnutá dotácia na žiaka od zriaďovateľa organizácie a finančné prostriedky za stravné od zákonného zástupcu žiaka. Na rok 2015 bola VZN MČ B-NM č.7/2014 určená ročná dotácia na prevádzku a mzdy na dieťa školského stravovacieho zariadenia, zriadeného MČ B-NM vo výške 170,00 €. Na rok 2016 bola predmetná dotácia vo výške 170,00 € určená VZN MČ B-NM č.9/2015. Dotácia bola kontrolovanému subjektu poskytovaná mesačne vo výške jednej dvanástiny z dotácie na príslušný kalendárny rok. Počet detí pre výpočet dotácie vychádzal zo stavu k 15.09. kalendárneho roka. V roku 2015 bola v rámci originálnych kompetencií poskytnutá dotácia na krytie mzdových a prevádzkových nákladov vo výške 106.531,43 € a v roku 2016 vo výške 109.333,34 €. Preverením bolo zistené, že poskytnuté finančné prostriedky v sledovanom období boli organizáciou zúčtované bez vykázania rozdielu.

 Bolo zistené, že v zmysle VZN MČ B-NM č.7/2014 bol zákonným zástupcom dieťaťa, resp. žiaka, uhrádzaný príspevok na čiastočnú úhradu nákladov na stravovanie, a to vo výške nákladov na nákup potravín podľa vekových kategórií stravníkov v nadväznosti na odporúčané výživové dávky. Kontrolou správnosti predpisu výšky stravného bolo zistené, že stravné bolo vyberané vo výške podľa platnej legislatívy od 01.09.2011 a určenej vo vyššie uvedenom VZN nasledovne :

- pre ZŠ Sibírska – 4. finančné pásmo nákladov na nákup potravín na jedno jedlo bol príspevok na stravné stanovený pre I. stupeň vo výške 1,09 € a pre II. stupeň vo výške 1,16 €. Pre zamestnancov ZŠ bola výška stravného určená na 1,26 €. Pre rok 2016 výška príspevku na stravné menená nebola.

- pre MŠ Legerského, MŠ Suňavcova a MŠ Pionierska – 4. finančné pásmo nákladov na nákup potravín na jedno jedlo bol príspevok na stravné stanovený vo výške : desiata - 0,30 €, olovrant - 0,25 €, t.j. ako doplnkové jedlá a obed - 0,72 €. Pre zamestnancov MŠ bola výška stravného určená na 1,26 €. Pre rok 2016 výška stravného menená nebola.

 Podľa vykazovaných údajov a predloženej evidencie bolo v roku 2015 vydaných spolu 80 629 porcií jedál /deti, žiaci, zamestnanci/, z toho 72 231 doplnkových jedál /MŠ - desiata a olovrant/. V roku 2016 bolo vydaných spolu 82 993 porcií jedál, v tom 72 435 doplnkových jedál pre MŠ.

Bolo preukázané, že poplatky za stravné boli uhrádzané zákonným zástupcom dieťaťa/žiaka trvalým príkazom, alebo poštovým poukazom, príp. cez internet banking na mimorozpočtový účet ŠJ, vedený v Prima Banke Slovensko a.s., ktorý mal k 01.01.2015 stav vo výške 4.744,84 €, poplatky za stravné tvorili čiastku 106.513,20 €, úhrada faktúr za potraviny bola vo výške 104.502,90 € a zostatok k 31.12.2015 bol vo výške 6.755,14 €. V roku 2016 boli príjmy za stravné vo výške 115.567,28 €, nákup potravín v objeme 113.392,60 € a zostatok na uvedenom účte bol k 31.12.2016 vo výške 8.929,82 €.

V súvislosti s úhradou nákladov na stravovanie bolo zistené, že poštové poukazy na úhradu stravného boli vedúcou ŠJ doručované do tried 15-teho v mesiaci vopred na ďalší mesiac s potrebou úhrady do 25-teho v mesiaci. Po úhrade na základe evidencie z bankových výpisov bola platba zaevidovaná do stravného programu konkrétnemu stravníkovi. Podľa naprogramovaného počtu stravných dní bola programom automaticky vypočítaná nasledujúca platba s odpočítaním preplatku /dni, ktoré sa dieťa nestravovalo/, resp. pripočítaním nedoplatku /ak nebola uhradená potrebná suma/. Týmto spôsobom boli nedoplatky a preplatky mesačne aktualizované. Po ukončení školského roka boli preplatky na základe žiadosti zákonného zástupcu dieťaťa prenesené do nového školského roka alebo mu bol preplatok zaslaný na bankový účet. Na nedoplatky na stravnom boli upozornení zákonní zástupcovia telefonicky, príp. boli písomne vyzvaní k jeho úhrade.

Preverením stavu nedoplatkov /mesačné vyúčtovanie stravného, konto účtu 315  000/ bolo zistené, že k 31.12.2015 boli vykázané nedoplatky spolu vo výške 1.457,17 € a k 31.12.2016 boli nedoplatky vo výške spolu 1.405,37 €.

 Kontrolou mesačného vyúčtovania stravného výberovým spôsobom, neboli preukázané nedostatky. Bol doložený súpis potravín prijatých na sklad s uvedením dodávateľa, č. príjemky, dátumu a ceny dodávky, ďalej súpis výdaja potravín zo skladu s uvedením č. výdajky, dátumu a sumy, výkaz o počte stravníkov a vydaných jedál, zoznam stravovaných osôb a poplatkov. Porovnaním stavu zásob potravín na sklade v účtovníctve /konto účtu 112 000, 321 100 - dodávatelia potraviny/ s mesačným vyúčtovaním stravného neboli zistené nezrovnalosti. Celkový príjem potravín na sklad v roku 2015 bol vo výške 94.642,89 €, celkový výdaj potravín bol vo výške 95.220,91 € a konečný stav zásob k 31.12.2015 bol vo výške 826,96 €. V roku 2016 bol príjem potravín na sklad vo výške 97.869,94 €, výdaj bol vo výške 97.466,16 € a stav zásob potravín na sklade k 31.12.2016 bol vo výške 1.230,74 €. Príjem potravín bol zaznamenaný na doklade „príjemka“, ktorá obsahovala požadované údaje, ako meno pracovníka, ktorý tovar prevzal, vyhotovil príjemku a meno nadriadeného pracovníka, ktorý uvedenú operáciu schválil, názov dodávateľa, číslo a dátum dodacieho listu a i. súvisiace doklady. Výdaj potravín bol zaznamenaný na doklade „výdajka“. Rekapitulácia príjemok a výdajok bola odovzdaná s mesačným zaúčtovaním do učtárne.

Preverením plnenia príjmovej časti rozpočtu za stredisko ŠJ bolo preukázané, že na rok 2015 boli rozpočtované finančné prostriedky za predaj výrobkov, tovarov a služieb /ppol. 223001/, zahŕňajúce režijné náklady ŠJ vo výške 15.882,99 € a plnené boli vo výške 21.722,52 €. Na rok 2016 boli režijné náklady rozpočtované a plnené v objeme 20.996,38 €.

VZN MČ B-NM č.7/2014 určilo na rok 2015 príspevok na jedno dieťa a žiaka na čiastočnú úhradu režijných nákladov vo výške 3,00 € mesačne. VZN MČ B-NM č.7/2015 výšku príspevku na režijné náklady pre rok 2016 nemenilo.

 Kontrolou dokladov, týkajúcich sa úhrady režijných poplatkov na príjmový rozpočtový účet školy /bankový výpis účtu, zoznam poštových poukazov, účet 602 000 predpis režijných nákladov/, neboli zistené nezrovnalosti. Výška mesačného poplatku stanovená VZN MČ B-NM bola dodržaná a poplatky boli uhrádzané v mesačných, polročných, resp. ročných platbách. Platby boli elektronicky evidované zamestnancom ekonomického oddelenia do tabuľky /meno, suma, dátum úhrady/ a v prípade neuhradenia poplatku boli zákonní zástupcovia vyzývaní k jeho úhrade.

 Ďalej bolo zistené, že zamestnávateľ prispieval v zmysle ZP a KZ odborovej organizácie na stravovanie zamestnancov 55 % z ceny jedla vo výške 1,54 € a v zmysle zákona č.152/1994 Z.z. o sociálnom fonde v znení n.p. bol príspevok 0,26 €. Pri hodnote stravného lístka vo výške 2,80 € platba zamestnanca bola 1,00 €.

Preverením postupu pri zadávaní zákaziek na dodanie potravín pre ŠJ vo verejnom obstarávaní bolo zistené, že kontrolovaný subjekt, ako verejný obstarávateľ v roku 2014, zabezpečil v zmysle § 9, ods.9 zákona č.25/2006 Z.z. o verejnom obstarávaní v znení n.p., obstaranie potravín, ktorých predpokladaná hodnota podľa skupín výrobkov - skupín potravín /CPV - Spoločný slovník obstarávania/ bola nižšia ako 40.000,00 € bez DPH na rok, alebo počas trvania zmluvy, vykonaním prieskumu trhu.

Jednalo sa o  tovar - dodávateľ :

1. Koloniálny tovar /potravinársky tovar a mrazené polotovary/ - City food s.r.o., N.Zámky. Výdavky na nákup uvedených potravín /vrátane DPH/ v roku 2015 boli vo výške 25.609,00 €, v roku 2016 vo výške 31.078,00 €.

2. Ovocie a zelenia - Jozef Čmehýl, Špačince. V roku 2015 boli výdavky na nákup ovocia a zeleniny vo výške 11.346,00 €, roku 2016 vo výške 10.388,00 €.

3. Mäso, mäsové výrobky, hydina, pekárenské a mliečne výrobky - Marián Chynoradský. Výdavky na nákup uvedených potravín boli v roku 2015 spolu vo výške 51.582,00 € a v roku 2016 vo výške 54.420,00 €.

V súvislosti s uvedeným bolo zistené, že z vykonaného prieskumu trhu bola vypracovaná zápisnica a s úspešným uchádzačom, ktorý predložil najnižšiu cenovú ponuku bola uzatvorená Rámcová kúpna zmluva na obdobie od 01.01.2015 do 31.12.2017. Súčasťou zmluvy s dodávateľom M. Chynoradským je aj zabezpečenie prepravnej služby stravy zo ŠJ do MŠ Legerského, MŠ Šuňavcova a MŠ Pionierska, ktoré sa zaviazal neúčtovať ani nefakturovať. Vodič uvedeného osobného automobilu je držiteľom zdravotného preukazu k rozvozu stravy.

Ďalej bolo zistené, že v roku 2014 bol vykonaný aj prieskum trhu na dodanie čistených zemiakov a strúhanej mrkvy u 3 dodávateľov a bol vybraný uchádzač s najnižšou cenou - Zeleninári s.r.o., BA. V roku 2015 bola dodávka uvedeného tovaru vo výške 4.007,00 € a v roku 2016 vo výške 3.354,00 €.

V rámci „Programu podpory spotreby ovocia a zeleniny pre deti a žiakov v školách“, ktorého dodávky sú z časti financované Európskou úniou, má kontrolovaný subjekt uzatvorenú Zmluvu o spolupráci na dodanie čerstvého a spracovaného ovocia a zeleniny s dodávateľom Boni Fructi s.r.o. Dunajská Lužná na dobu určitú, t.j. vždy na obdobie školského roku. K zmluve bol doložený doklad, preukazujúci vykonanie finančnej kontroly v zmysle § 9 zákona č.502/2001 Z.z., resp. § 7 zákona č.357/2015 Z.z.. Faktúry za dodaný tovar boli vystavené dodávateľom v zmysle zmluvy, t.j. na základe dodacích listov vždy k poslednému dňu mesiaca, v ktorom boli dodávky realizované. K faktúre bola doložená objednávka a príjemka. V roku 2015 bol uvedený tovar dodaný vo výške 1.133,56 € a v roku 2016 vo výške 1.046,37 €.

Vykonanou kontrolou čerpania výdavkov ŠJ bolo zistené, že v roku 2015 bolo čerpanie bežných výdavkov spolu v objeme 106.676,53 €, kapitálové výdavky v danom roku čerpané neboli. V roku 2016 boli výdavky ŠJ čerpané spolu vo výške 112.573,34 €, z toho bežné výdavky vo výške 109.333,34 € a kapitálové výdavky vo výške 3.240,00 € /plynový varný kotol /.

 V zmysle dodatku č.3 k Internej smernice pre vedenie účtovníctva, kontrolovaná organizácia na základe zmeny v účtovaní a rozpočtovaní na podrobnejšie členenie jednotlivých zariadení a stredísk od 01.01.2015 /Vyhláška ŠÚ SR č. 257/2014/ všetky náklady na energie, materiálne výdavky, výdavky na údržbu a služby spojené s prevádzkou školy prerozdeľuje percentuálnym podielom na strediská, a to 60% výdavkov na ZŠ I. stupeň a 40% výdavkov na ZŠ II. stupeň.

Čerpanie výdavkov bolo nasledovné :

610, 620 – Mzdy, platy a poistné

 V roku 2015 boli výdavky na mzdy zamestnancov ŠJ čerpané vo výške 45.148,20 € a na povinné odvody vo výške 15.784,71 €. V roku 2016 bolo čerpanie výdavkov na mzdy zamestnancov ŠJ vo výške 51.806,74 € a na povinné odvody vo výške 17.464,99 €.

 Kontrola mzdovej agendy, týkajúcej sa zamestnancov ŠJ, bola vykonaná v rámci bodu 1/ tejto Správy.

632 – Energie, voda, komunikácie

V rámci uvedenej položky boli dodané tovary a služby fakturované na základe zmluvných vzťahov s dodávateľmi SPP a.s., BA, Bratislavská teplárenská a.s., BA, ZSE Energia a.s., BA, Bratislavská vodárenská spol. a.s., BA.

Za rok 2015 bolo vykázané čerpanie uvedených výdavkov v ŠJ vo výške 28.629,13 €, z toho 25.191,70 € za energie, 2.862,91 za vodné, stočné a 574,52 € za poštové a telekomunikačné služby. V roku 2016 boli uvedené výdavky čerpané vo výške 21.711,04 €, z toho 17.313,14 € za energie, 4.002,84 € za vodné, stočné a 395,06 € za poštovné a telekomunikačné služby. Kontrolou fakturácie za uvedené dodávky pri náhodnom výbere neboli zistené nezrovnalosti. Výdavky boli zatriedené v rámci rozpočtovej klasifikácie v súlade s Opatrením MF SR č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v platnom znení.

633 – Materiál

 V roku 2015 bolo pre ŠJ čerpanie výdavkov na materiál vo výške 6.985,14 €.  V sledovanom období bol zabezpečený bezhotovostný a hotovostný nákup prevažne všeobecného materiálu /633006/, a to vo výške 3.093,38 €, ako čistiace a umývacie prostriedky, poštové peňažné poukazy, servis VT, tonery, rôzne kuchynské potreby - taniere, poháre a iný materiál. V rámci uvedenej položky bol zabezpečený aj nákup interiérového vybavenia /ppol. 633001/ vo výške 2.180,93 €. Jednalo sa o nákup 2 ks výdajných vozíkov pre výdajne stravy v MŠ Šuňavcova a MŠ Legerského, spolu vo výške 1.197,60 € /fa EVC 394/. Ďalej bol zakúpený kuchynský robot vo výške 565,92 € /fa EVC 395/ a nerezový dvojdrez vo výške 344,41 € /fa EVC 442/. Preverením bolo zistené, že na osobné ochranné pracovné pomôcky /OOPP- ppol.633010/ pre zamestnancov ŠJ boli čerpané finančné prostriedky vo výške 788,75 € /fa EVC 377, VPD č.8, VPD č.127/. Prevzatie OOPP bolo potvrdené podpisom zamestnanca ŠJ. Kontrolovaný subjekt má pre poskytovanie OOPP vydanú internú smernicu, vrátane rozpisu pracovných pozícií a rozpisu OOPP na základe hodnotenia pracovných rizík na jednotlivých pracoviskách školy.

 V roku 2016 boli výdavky na materiál čerpané vo výške 7.382,34 €, z toho na všeobecný materiál bolo použitých 4.082,75 € na nákup rôzneho potrebného materiálu pre chod stravovacieho zariadenia. Výdavky na nákup OOPP boli vo výške 1.103,41 € /fa EVC 491/ a ich prevzatie bolo potvrdené zamestnancami ŠJ. Na interiérové vybavenie bolo čerpaných 1.990,00 € za nákup 2 ks podávacích okien do jedálne školy /fa EVC 456,493/. Bolo preukázané, že výber dodávateľa uvedeného vybavenia bol zabezpečený verejným obstarávaním podľa § 117 zákona č.343/2015 Z.z. o verejnom obstarávaní v znení n.p. na základe vykonaného prieskumu trhu. Elektronicky boli oslovení 3 uchádzači o predloženie cenovej ponuky. V stanovenej lehote boli predložené 2 cenové ponuky a bol vybraný uchádzač, ktorý predložil nižšiu cenovú ponuku /HPS mont s.r.o., BA/. Fakturovaná cena za predmetnú dodávku bola v súlade s cenovou ponukou.

 V rámci čerpania kapitálových výdavkov bol pre kontrolovaný subjekt zabezpečený nákup plynového varného kotla do ŠJ vo výške 3.240,00 € /fa EVC 374/16/. Zákazka bola zabezpečená verejným obstarávaním podľa § 117 zákona č.343/2015 Z.z. o verejnom obstarávaní v znení n.p. na základe prieskumu trhu. Zo 4 cenových ponúk bola vybraná ponuka s najnižšou cenou /Gastro Haal s.r.o. N.Zámky/. Bolo zistené, že fakturovaná suma bola v súlade so sumou v cenovej ponuke a súčasťou faktúry bol doklad, preukazujúci vykonanie základnej finančnej kontroly, objednávka a dodací list. Uvedený tovar bol zaradený do majetku organizácie pod č. HIM 7016/1.

635 – Rutinná a štandartná údržba

Čerpanie výdavkov uvedenej položky rozpočtu bolo pre ŠJ v roku 2015 vo výške 634,46 € a v roku 2016 vo výške 2.950,44 €. V sledovanom období bola zabezpečená oprava plynového kotla, údržba konvektomatu, oprava chladničky, výmena umývacích dresov, oprava veľkokuchynských zariadení a iné práce menšieho rozsahu. V rámci vykonaných maliarskych prác v objektoch školy a ŠKD bolo verejným obstarávaním zabezpečené aj vymaľovanie priestorov ŠJ /kuchyňa a sklady/ vo výške 1.500,00 € /fa EVC 444/. K výberu dodávateľa uvedených prác boli predložené 3 cenové ponuky, z ktorých bola vybraná ponuka s najnižšou cenou /B.Križan, Sv.Jur/. Faktúra bola doložená súvisiacimi dokladmi a fakturovaná suma bola v súlade s cenovou ponukou.

637 – Služby ostatné

 V roku 2015 bolo čerpanie uvedených výdavkov preverovaného strediska vo výške 4.366,14 € a v roku 2016 vo výške 7.834,04 €. V hodnotenom období boli zabezpečené prevažne všeobecné služby /637004/, ako služby bezpečnostného technika, poistenie budov, bol hradený miestny poplatok za odvoz odpadu /OLO/, deratizačné služby, ciachovanie váh a iné služby.

Ďalej bolo zistené, že odvoz kuchynského odpadu /ppol.637004/ bol zabezpečený prepravcom Inta s.r.o., Trenčín na základe uzatvorenej zmluvy č.201510064683 zo dňa 06.10.2015 na dobu neurčitú. Kontrolou fakturácie, ako aj zberných listov pre kuchynský odpad doložené potvrdením o prevzatí, neboli zistené nedostatky. Fakturovaná čiastka za odvoz bola v súlade so zmluvne dojednanou cenou. V roku 2015 boli čerpané výdavky na odvoz kuchynského odpadu vo výške 67,20 € a v roku 2016 vo výške 259,20 €.

V rámci uvedenej položky boli použité finančné prostriedky aj na poskytovanie služieb - pranie a čistenie prádla, zabezpečované zmluvným dodávateľom pre všetky strediská školy - fy Lika Service s.r.o., BA. V roku 2015 bolo na uvedený účel pre ŠJ čerpaných 968,43 € a v roku 2016 to bolo 1.034,49 €.

Bolo preukázané, že dodávateľským spôsobom /Proplusco Service s.r.o., BA - pracovná a personálna agentúra/ boli v rámci služieb zabezpečené aj pomocné služby v kuchyni ŠJ, a to spolu vo výške 1.499,42 € /fa EVC 612,678,745/. K faktúre bolo doložené potvrdenie o vykonaní služieb pracovníkom /meno, dátum, počet odpracovaných hodín/ a prevzatie vykonaných prác bolo potvrdené vedúcou ŠJ ZŠ. Podľa vyjadrenia riaditeľky školy boli predmetné služby zabezpečené týmto spôsobom z dôvodu zvýšenia počtu stravníkov a odchodu zamestnankyne jedálne na dlhodobú PN, ako aj nezáujmu o požadovanú prácu v kuchyni a zamestnanec musí mať zdravotný preukaz. Zamestnancom agentúry bola ponúknutá pracovná zmluva, čo bolo z ich strany odmietnuté.

642 – Transfery jednotlivcom a neziskovým právnickým osobám

 V rámci uvedenej položky bolo v roku 2015 čerpané na nemocenské dávky /ppol. 642015/ 128,75 € a v roku 2016 bolo čerpaných 183,75 €.

Kontrolou dodávateľských faktúr za nákup potravín, resp. tovaru, dodanie služieb a prác neboli preukázané nedostatky. Evidencia faktúr bola vykonávaná v programe IS SAMO so zaradením evidenčného čísla faktúry podľa dátumu prijatia. Z celkového počtu zaevidovaných dodávateľských faktúr v roku 2015 - 735, bolo za organizačnú zložku ŠJ vystavených 236 fa za dodávku potravín a v roku 2016 z celkového počtu 783 bolo 225 faktúr pre ŠJ. Všetky potravinové faktúry za sledované obdobie boli uhradené v lehote splatnosti. K faktúre ŠJ za nákup potravín, resp. tovaru, dodanie služieb a prác pri náhodnom výbere, boli doložené doklady dokumentujúce opodstatnenosť zúčtovania dokladu /objednávka, dodací list, príjemka, výkaz prác, zákazkový list a iné súvisiace doklady/ a ku každej faktúre bol vyhotovený likvidačný list.

Kontrolou dodržiavania postupu vykonávania finančnej kontroly pri nakladaní s finančnými prostriedkami v súvislosti s nákupom potravín v zmysle platných právnych noriem a interných smerníc neboli zistené nedostatky. V roku 2015 bol zabezpečený výkon predbežnej finančnej kontroly v súlade s ustanovením § 9 zákona č.502/2011. V roku 2016 bola v súvislosti s nákupom potravín pre ŠJ vykonávaná základná finančná kontrola v zmysle ustanovenia § 7 zákona č.357/2015 Z.z. ekonómkou organizácie, so zameraním na overenie súladu finančnej operácie alebo jej časti so skutočnosťami v zmysle cit. zákona.

Na základe zistenia a odporúčania kontrolnej skupiny, bola po oznámení požiadavky kontrolovanej organizácie vykonaná správcom informačného systému /Trimel s.r.o./ zmena - oprava citácie základnej kontroly na výdavkovom pokladničnom doklade v súlade so zákonom č.357/2015 Z.z. o finančnej kontrole a audite, účinným od 01.01.2016.

Preverením dodržiavania povinnosti zverejňovania dokumentov neboli zistené nedostatky. Na základe novely č.382/2011 Z.z. Občianskeho zákonníka a Zákona o slobodnom prístupe k informáciám č.211/2000 Z.z., majú obce, mestá, samosprávne kraje a organizácie nimi zriadené povinnosť zverejňovať zmluvy, faktúry a objednávky na svojich webových sídlach. Kontrolovaný subjekt na svojej web stránke zabezpečil zverejnenie objednávok a faktúr za dodávku potravín, ako aj ostatných dodávateľských faktúr v rámci strediska ŠJ v zmysle zákona a Internej smernice o postupe pri povinnom zverejňovaní objednávok, faktúr a zmlúv zo dňa 12.01.2011. V zmysle zákona je povinná osoba zverejniť objednávky do 10 dní odo dňa ich vystavenia a faktúry do 10 dní odo dňa ich doručenia povinnej osobe, najneskôr však do 30 dní odo dňa ich zaplatenia. Zverejňovanie dokumentov za stredisko ŠJ bolo vykonané ekonómkou školy.

 Na základe zistených skutočností, kontrolná skupina hodnotí stav na preverovanom úseku činnosti ŠJ a troch výdajných ŠJ za postačujúci. Pri hospodárení s verejnými prostriedkami, kontrolovaný subjekt postupoval v súlade s príslušnými právnymi normami a internými predpismi.

**K bodu 6/**

 Školský klub detí /ŠKD/ ako súčasť ZŠsMŠ na Sibírskej plní úlohy mimo vyučovacieho procesu v rámci výchovno - vzdelávacích činností. Základnou organizačnou a pracovno - právnou normou školy je Vnútorný poriadok ŠKD vrátane jeho dodatku z 01.09.2015, vypracovaný v zmysle Vyhlášky MŠ SR č.306/2009 Z.z. a iných súvisiacich platných predpisov. Podľa uvedenej vnútornej normy sa výchovno - vzdelávacia činnosť v tomto školskom zariadení uskutočňuje počas pracovných dní v čase od 6,30 hod. do 17,30 hod. so zameraním na aktivity oddychového, rekreačného, relaxačného, záujmového charakteru a prípravu na vyučovanie.

 Žiaci boli do ŠKD zaradení vždy na jeden školský rok na základe písomnej žiadosti, podanej ich zákonným zástupcom najneskôr do 30.05. predchádzajúceho školského roka a žiaci 1. ročníka na začiatku školského roka. O zaradení do ŠKD rozhoduje riaditeľka školy.

 V hodnotenom období mal ŠKD 7, resp. prechodne 6 oddelení /dlhodobá PN vychovávateľky/. Vychovávatelia pracovali s deťmi v jednotlivých oddeleniach podľa vypracovaného Plánu práce činnosti ŠKD, rozpracovaného na jednotlivé mesiace v danom školskom roku. Podľa uvedeného plánu boli realizované rôzne športové, kultúrne, rekreačné a iné aktivity /napr. návštevy knižnice na Pionierskej ul., výlet na Devín, návšteva dopravného ihriska, kurz plávania a korčuľovania, návšteva divadla a i./. Na každom oddelení ŠKD bola za daný školský rok vedená Triedna kniha, obsahujúca zoznam detí, prehľad o výchovnej činnosti detí a rozvrh týždennej činnosti detí.

 Na rok 2015 a 2016 bola VZN MČ B-NM určená ročná dotácia na prevádzku a mzdy na žiaka v ŠKD vo výške 330,00 €. Kontrolou bolo zistené, že v roku 2015 bola v rámci originálnych kompetencií na uvedený účel poskytnutá a zúčtovaná dotácia vo výške 75.565,01 € a v roku 2016 vo výške 97.465,38 €.

 Pre rok 2015 bol VZN MČ B-NM č.7/2014 určený príspevok rodiča na jedno dieťa v ŠKD vo výške 15,00 € mesačne. V danom roku boli príjmy za uvedený pobyt /ppol. 223002/ naplnené vo výške 23.131,30 €.

Pre rok 2016 bol VZN MČ B-NM č.7/2015 určený mesačný príspevok na úhradu nákladov spojených s výchovno - vzdelávacou činnosťou ŠKD na jedno nezaopatrené dieťa vo výške 25,00 €. Celkové príjmy za poplatky v ŠKD boli vo výške 38.719,79 €.

Kontrolou úhrad za pobyt v ŠKD spôsobom náhodného výberu neboli preukázané nedostatky /evidencia žiakov na daný školský rok, poštové poukazy, resp. potvrdenie o bankovom prevode, bankový výpis z účtu, konto účtu 318001/. Uvedené poplatky boli hradené na príjmový účet školy poštovým poukazom, resp. bankovým prevodom k 15 - tému daného mesiaca vo výške určenej VZN MČ B-NM na dané obdobie. Údaje z bankového výpisu príjmového rozpočtového účtu školy súvisiace s platbou za ŠKD /meno, suma, dátum úhrady/ boli zamestnancom ekonomického oddelenia písomne spracované a odovzdané vedúcej ŠKD ku kontrole, príp. vymáhaniu platby.

 Podľa čl.3, bod (3), VZN MČ B-NM č.7/2015 môže byť so súhlasom zriaďovateľa rozhodnuté o znížení alebo odpustení príspevku v ŠKD, ak zákonný zástupca žiaka o to písomne požiada a predloží doklad o tom, že je poberateľom dávky v hmotnej núdzi a príspevku k dávke v hmotnej núdzi podľa osobitného predpisu, alebo na základe písomnej žiadosti rodiča v závažných a opodstatnených dôvodoch. Kontrolou bolo zistené, že v sledovanom období bol v zmysle vyššie uvedeného VZN MČ B-NM so súhlasom zriaďovateľa znížený mesačný poplatok v jednom prípade. Poplatok za navštevovanie ŠKD bol na základe žiadosti matky dieťaťa a doložení súvisiacich dokladov /potvrdenia o poberaní rodičovského príspevku, RL maloletých detí, doklad o zverení detí do starostlivosti/ znížený na 15,00 € /mesiac na obdobie celého roku 2016. Preverením dokladov bola potvrdená úhrada schválenej výšky poplatku pre dané obdobie pre požadované dieťa.

Kontrolou čerpania bežných výdavkov v ŠKD bolo preukázané, že v roku 2015 bolo celkové čerpanie vo výške 76.114,42 € /v tom dary vo výške 549,41 €. Podľa vyjadrenia ekonómky školy „Už pri tvorbe rozpočtu bolo zrejmé, že normatívna dotácia a príspevok zákonného zástupcu nebude postačujúca na prevádzku ŠKD. Rozpočet v danom roku pokryl len finančné prostriedky na mzdy a minimálne náklady na energie. Z toho dôvodu bolo v decembri 2015 upravené čerpanie finančných prostriedkov za energie podľa reálnych finančných možností ŠKD. Odhadované náklady na energie sa uhradili a zároveň sa rozpočtovými položkami zaúčtovali na Základnú školu“. V roku 2016 boli bežné výdavky čerpané v objeme 100.495,63 € /v tom dary vo výške 3.003,25 €/.

Preverením čerpania jednotlivých položiek výdavkovej časti rozpočtu pre stredisko ŠKD bolo zistené nasledovné :

610,620 – Mzdy, platy a poistné

V roku 2015 boli výdavky na mzdy zamestnancov ŠKD čerpané vo výške 51.700,68 € a na povinné odvody vo výške 17.850,09 €. V roku 2016 bolo čerpanie výdavkov na mzdy vo výške 59.396,41 € a na poistné vo výške 20.006,58 €. Kontrola dokladov, týkajúca sa mzdových nárokov zamestnancov ŠKD, bola vykonaná v rámci bodu 1/ tejto Správy.

632 – Energie, voda, komunikácie

Za rok 2015 bolo čerpanie výdavkov za energie v rámci uvedenej položky vykázané vo výške 5.422,29 € a v roku 2016 bolo celkové čerpanie vo výške 11.602,22 €, z toho 10.835,44 € na energie a 766,78 € na vodné, stočné.

633 – Materiál

Čerpanie výdavkov na materiál bolo v roku 2015 vykázané vo výške 803,21 €. Z uvedenej sumy bol v hotovosti zakúpený tovar vo výške 253,80 €, a to materiál do lekárničiek a 4 ks vysielačiek /VPD č.61, 215/. Ďalej bol z finančných prostriedkov poskytnutých na základe darovacej zmluvy od RZ pri ZŠsMŠ zakúpený rôzny výtvarný materiál a hračky. V roku 2016 boli výdavky na uvedený účel čerpané vo výške 5.791,61 €. V hotovosti bol hradený nákup laminátovej podlahy /VPD č.161/ a vodovodnej batérie /VPD č.87/. Na interiérové vybavenie bolo v danom roku čerpaných 3.378,02 €. Z uvedenej čiastky bolo na nákup nábytku na mieru /27 ks/ do kabinetu ŠKD čerpaných 3.202,04 € /fa EVC 613/. Zákazka bola zabezpečená v rámci verejného obstarávania podľa §117 zákona č.343/2015 Z.z. o verejnom obstarávaní v znení n.p.. Podľa zápisnice o vykonaní prieskumu trhu, v stanovenej lehote nebola predložená žiadna ponuka a na základe toho obstarávateľ oslovil priamo firmu v mieste bydliska k zabezpečeniu zákazky /KNK, VD, B.Bystrica/.

635 – Rutinná a štandardná údržba

Výdavky v rámci uvedenej položky v roku 2015 ani v roku 2016 čerpané neboli.

637 – Služby ostatné

V roku 2015 bolo vykázané čerpanie výdavkov na služby v stredisku ŠKD vo výške 6,59 € na tlač poštových poukážok. V roku 2016 boli výdavky na zabezpečenie služieb čerpané vo výške 1.789,74 €. Z uvedenej položky boli čerpané finančné prostriedky na tvorbu sociálneho fondu v zmysle zákona o SF /ppol. 637016/, ktoré boli v roku 2016 vo výške 572,40 €, príspevok na stravu zamestnancov /637014/ a na tepovanie koberca /fa EVC 498/16/.

Kontrolou účtovných dokladov, týkajúcich sa čerpania bežných výdavkov za preverované obdobie, neboli zistené nedostatky. Faktúry, resp. pokladničné doklady boli doložené požadovanými dokladmi /objednávka, doklad z registračnej pokladnice a i./ a obsahovali náležitosti účtovného dokladu v zmysle § 10, ods. 1, zákona o účtovníctve. V prípade nákupu v hotovosti boli jednotlivé účtovné prípady zaznamenané v pokladničnej knihe. Výdavkové pokladničné doklady boli vystavené na meno príjemcu a prevzatie hotovosti bolo potvrdené jeho podpisom.

642 – Transfery jednotlivcom a neziskovým právnickým osobám

 V rámci uvedenej položky bolo v roku 2015 čerpané na nemocenské dávky /ppol. 642015/ 331,56 € a v roku 2016 bolo čerpaných 383,07 €.

 Kontrolná skupina hodnotí zabezpečovanie činností, súvisiacich s hospodárením s finančnými prostriedkami preverovaným hospodárskym strediskom za postačujúci. ŠKD postupoval pri plnení príjmov a čerpaní výdavkov rozpočtu počas sledovaného obdobia v súlade s príslušnými zákonmi a internými predpismi.

**K bodu 7/**

Povinnosť inventarizovať majetok, záväzky a rozdiely majetku a záväzkov podľa § 29 a § 30 zákona č.431/2002 Z.z. o účtovníctve v znení neskorších predpisov /n.p./ účtovnej jednotke ukladá § 6, ods. 3), citovaného zákona. Inventarizácia zabezpečuje overenie, či stav majetku, záväzkov a rozdielu majetku a záväzkov v účtovníctve zodpovedá skutočnosti. NR SR dňa 17.10.2013 schválila zákon č.352/2013 Z.z., ktorým sa mení a dopĺňa zákon č.431/2002 Z.z. o účtovníctve v znení n.p. a ktorým sa menia a dopĺňajú niektoré zákony. Zákon je účinný dňom 01.01.2014. Podľa uvedeného zákona sa znižuje periodicita inventarizácie majetku, t.j. pri hmotnom majetku, okrem zásob a peňažných prostriedkov v hotovosti, môže účtovná jednotka vykonať inventarizáciu v inej lehote, ako ku dňu, ku ktorému zostavuje riadnu alebo mimoriadnu účtovnú závierku, avšak nesmie prekročiť štyri roky. Peňažné prostriedky v hotovosti musí účtovná jednotka inventarizovať ku dňu, ku ktorému sa zostavuje účtovná závierka..

V zmysle zákona č.431/2002 Z.z. o účtovníctve v znení n.p. má kontrolovaná organizácia spracovanú internú smernicu k inventarizácií majetku a záväzkov, v ktorej sú zapracované aj prijaté zmeny upravené zákonom č.352/2013 Z.z., ktorým sa mení a dopĺňa zákon č.431/2002 Z.z. o účtovníctve v znení n.p..

 Riaditeľka ZŠsMŠ Sibírska, na základe príkazu starostu mestskej časti Bratislava – Nové Mesto vydala v súlade s § 29 a § 30 zákona č.431/2002 Z. z. o účtovníctve v znení n.p. príkaz na vykonanie inventarizácie majetku v správe ZŠsMŠ ku dňu 31.12.2016 s obsahom :

- Zachovať jednotný postup pri vykonávaní riadnej a mimoriadnej inventarizácie majetku, záväzkov a rozdielu majetku a záväzkov, dodržiavanie harmonogramu vykonania riadnej inventarizácie v MČ BNM. Pri majetku hmotnej a nehmotnej povahy vykonať fyzickú inventúru, pri záväzkoch, rozdiele majetku a záväzkov dokladovú inventúru. Inventarizáciu vykonať k 31.12.2016 s usporiadaním rozdielov do 20.01.2017.

- Predložiť komplexnú správu o inventarizácií a usporiadaní rozdielov riaditeľke školy do 20.01.2017 a na oddelenie hospodárske a finančné MÚ–B NM do 24.01.2017.

- Na zabezpečenie výkonu bola menovaná ústredná inventarizačná komisia a 29 čiastkových inventarizačných komisií.

- Ústredná inventarizačná komisia riadi a koordinuje inventarizačné práce, súhrnne vyhodnocuje výsledky inventarizácie vrátane návrhov na opatrenia. Pred vykonaním inventarizácie vykoná inštruktáž pracovníkov zabezpečujúcich inventarizáciu.

- Počas vykonávania fyzickej inventúry je zakázané presúvať inventarizovaný majetok.

- Čiastkové inventarizačné komisie vykonajú inventarizačné práce v rozpätí od 07.12.2016 do 21.12.2016. Skutočné stavy majetku sa zisťujú fyzickou inventúrou prepočítaním, premeraním, resp. obhliadnutím, ak to pripúšťa ich povaha.

- V ostatných prípadoch sa skutočné stavy majetku a záväzkov zisťujú dokladovou inventúrou.

- Predsedovia čiastkových inventarizačných komisií odovzdajú ukončené inventarizačné práce ústrednej inventarizačnej komisií do 31.12.2016.

Úlohou inventarizácie bolo zistiť stav majetku, jeho udržiavanie, zabezpečenie ochrany a odsúhlasiť skutočne evidovaný majetok s účtovným stavom v hlavnej knihe.

Inventarizácia bola vykonaná v rozsahu : dlhodobý hmotný majetok, drobný dlhodobý hmotný majetok, majetok v operatívnej evidencii, skladové zásoby, peniaze, ceniny, stav na bankových účtoch, pohľadávky a záväzky.

Podľa § 30, ods. 3), zákona o účtovníctve sa stav majetku, záväzkov, rozdielu majetku a záväzkov v inventúrnych súpisoch porovnáva so stavom majetku, záväzkov a rozdielu majetku a záväzkov v účtovníctve a výsledky porovnania sa uvedú v inventarizačnom zápise. Inventarizačný zápis je účtovný záznam, ktorým sa preukazuje vecná správnosť účtovníctva, t.j., že účtovníctvo je vedené správne, úplne a preukázateľne.

 Preverením súvisiacich dokladov, predložených kontrolovanou organizáciou bolo preukázané, že zistené skutočné stavy majetku boli zaznamenané v inventúrnych súpisoch, na základe ktorých boli porovnané so stavom majetku, záväzkov a rozdielu majetku a záväzkov v účtovníctve a výsledky porovnania boli spracované v inventarizačných zápisoch.

Kontrolnej skupine boli predložené čiastkové inventarizačné zápisy z 29 čiastkových inventarizačných komisií aj s návrhmi na vyradenie a likvidáciu prebytočného alebo neupotrebiteľného majetku a 5 inventarizačných zápisov z inventarizácie majetku organizácie podľa jednotlivých účtov.

 Kontrolná skupina preverila vykonanie inventarizácie majetku porovnaním inventarizovaného stavu uvádzaného v inventúrnych súpisoch a súvisiacich dokladoch, overujúce skutočný stav majetku s účtovným stavom v hlavnej knihe k 31.12.2016, kde neboli zistené inventarizačné rozdiely, t.j. vykazovaný stav v účtovníctve zodpovedal skutočnosti.

Inventarizácia k preverovanému obdobiu vykazovala nasledovné stavy:

Dlhodobý hmotný majetok odpisovaný účet :

021 - stavby, budovy - konečný stav k 31.12.2016 - účtovný stav 890.847,93 €, skutočný stav 890.847,93 €.

081 - oprávky k stavbám - konečný stav k 31.12.2016 - účtovný stav 460.890,13 €, skutočný stav 460.890,13 €.

022 - samostatné hnuteľné veci a súbory hnuteľných vecí, stroje, prístroje, zariadenia konečný stav k 31.12.2016 - účtovný stav 51.204,77 €, skutočný stav 51.204,77 €.

082 - oprávky k samostatným hnuteľným veciam a k súboru hnuteľných vecí konečný stav k 31.12.2016 - účtovný stav 34.545,69 €, skutočný stav 34.545,69 €.

Dlhodobý hmotný majetok neodpisovaný :

031 - pozemky - konečný stav k 31.12.2016 - účtovný stav 1.466.241,79 €, skutočný stav 1.466.241,79 €.

112 - materiál na sklade - sklad potravín - konečný stav k 31.12.2016 - účtovný stav 1.230,74 €, skutočný stav 1.230,74 €.

221 - ostatné vkladové bankové účty -

Prima banka, a. s. Slovensko

|  |  |  |
| --- | --- | --- |
| Číslo účtu  | Účtovný stav (v EUR) | Skutočný stav (v EUR) |
| 8423754003/5600 - Sociálny fond  |  5.599,16 |  5.599,16 |
| 8423758004/5600 - Darovací účet |  10.015,71 |  10.015,71 |
| 8423751005/5600 - Účet školskej jedálne |  8.929,82 |  8.929,82 |
| 8423755006/5600 - Depozitný účet |  74.078,32 |  74.078,32 |
| 8423755006/5600 - Príjmový účet |  0 |  0 |
| 8423757001/5600 - Výdavkový účet |  0 |  0 |
| Konečný stav k 31.12.2016 (v EUR) |  98.623,01 |  98.623,01 |

účtovný stav jednotlivých bankových účtov súhlasil so zostatkami bankových výpisov ku dňu 31.12.daného roku.

222 - výdavkový rozpočtový účet nevykazoval žiadny zostatok.

223 - príjmový rozpočtový účet nevykazoval žiadny zostatok.

315 - pohľadávka voči dodávateľom - stravné - konečný stav k 31.12.2016 - účtovný stav 1.405,37 €, skutočný stav 1.405,37 €.

318 - pohľadávky z nedaňových príjmov obcí a VÚC a RO zriadených obcou a VÚC - prenájom SH univerzity - účtovný stav 7.422,68 €, skutočný stav 7.422,68 €; refakturácia CVČ - účtovný stav 2.663,75 €, skutočný stav 2.663,75 €. Konečný stav k 31.12.2016 - účtovný stav 10.086,43 €, skutočný stav 10.086,43 €.

391 - opravná položka k pohľadávkam - konečný stav k 31.12.2016 - účtovný stav 7.422,68 €, skutočný stav 7.422,68 €.

321 – záväzky - dodávatelia - neuhradené faktúry konečný stav k 31.12.2016 - účtovný stav 10.829,80 €, skutočný stav 10.829,80 €.

324 - prijaté preddavky za služby, preplatky - strava konečný stav k 31.12.2016 - účtovný stav 3.606,37 €, skutočný stav 3.606,37 €.

326 - nevyfakturované dodávky k 31.12., potraviny konečný stav k 31.12.2016 - účtovný stav 1.385,96 €, skutočný stav 1.385,96 €.

331 - zúčtovanie so zamestnancami a orgánmi sociálneho a zdravotného poistenia -

zamestnanci - mzdy december 2016 - konečný stav k 31.12.2016 - účtovný stav 41.469,20 €, skutočný stav 41.469,20 €.

336 - zúčtovanie - sociálna poisťovňa a zdravotné poisťovne - mzdy december 2016 - konečný stav k 31.12.2016 - účtovný stav 27.673,16 €, skutočný stav 27.673,16 €.

342 - zúčtovanie daní a poplatkov - ostatné priame dane - preddavky na daň - mzdy december 2016 - konečný stav k 31.12.2016 - účtovný stav 4.826,74 €, skutočný stav 4.826,74 €.

351 - zúčtovanie medzi subjektami verejnej správy - zúčtovanie odvodov príjmov RO do rozpočtu zriaďovateľa - refakturácia za rok 2016 - konečný stav k 31.12.2016 - účtovný stav 2.852,30 €, skutočný stav 2.852,30 €.

355 - zúčtovanie transferu rozpočtu obce, majetok - konečný stav k 31.12.2016 - účtovný stav 1.902.662,67 €, skutočný stav 1.902.662,67 €.

372 -transfery a ostatné zúčtovanie so subjektami mimo VS -

|  |  |  |
| --- | --- | --- |
| Názov položky | Účtovný stav (v EUR) | Skutočný stav (v EUR) |
| Lyžiarsky výcvik – rodiča |  350,00 |  350,00 |
| Pedagogická fakulta |  329,62 |  329,62 |
| Škola v prírode |  0,03 |  0,03 |
| Michálek |  59,80 |  59,80 |
| Boni fructi |  542,33 |  542,33 |
| Príspevok krúžky |  2.268,92 |  2.268,92 |
| Príspevok NEJ |  2.448,00 |  2.448,00 |
| Príspevok MŠ Pionierska |  416,01 |  416,01 |
| International house |  1.208,50 |  1.208,50 |
| Športovo-tanečný krúžok |  126,00 |  126,00 |
| Konečný stav k 31.12.2016 (v EUR) |  7.749,21 |  7.749,21 |

378 - iné pohľadávky - okruh jedáleň - konečný stav k 31.12.2016 - účtovný stav 6.573,60 €, skutočný stav 6.573,60 €.

379 - iné záväzky - depozitný účet exekúcie zamestnanca - konečný stav k 31.12.2016 - účtovný stav 109,22 €, skutočný stav 109,22 €.

Časové rozlíšenie nákladov a výnosov :

381 - náklady budúcich období, poistenie žiakov - účtovný stav 305,66 €, skutočný stav 305,66 €; poistenie budovy - účtovný stav 275,33 €, skutočný stav 275,33 €. Konečný stav k 31.12.2016 - účtovný stav 580,99 €, skutočný stav 580,99 €.

384 - výnosy budúcich období, dar ZRPŠ - účtovný stav 2.266,50 €, skutočný stav 2.266,50 €; ihrisko Pionierska - účtovný stav 10.196,00 €, skutočný stav 10.196,00 €. Konečný stav k 31.12.2016 - účtovný stav 12.462,50 €, skutočný stav 12.462,50 €.

Fondy tvorené z kladného výsledku hospodárenia a prevedené výsledky hospodárenia :

472 - záväzky zo sociálneho fondu (SF) - konečný stav k 31.12.2016 - účtovný stav 5.599,16 €, skutočný stav 5.599,16 €.

Podsúvahové účty :

756 - drobný majetok - účtovný stav 165.201,78 €, skutočný stav 165.201,78 €. Konečný stav k 31.12.2016 - účtovný stav 165.201,78 €, skutočný stav 165.201,78 €.

760 - drobný majetok - účtovný stav 0 €, skutočný stav 0 €. Konečný stav k 31.12.2016 - účtovný stav 0 €, skutočný stav 0 €.

799 - drobný majetok - účtovný stav 165.201,78 €, skutočný stav 165.201,78 €. Konečný stav k 31.12.2016 - účtovný stav 165.201,78 €, skutočný stav 165.201,78 €.

211 - pokladňa k 31.12.daného roku nevykazovala pri inventarizácií žiaden zostatok, čo je plne v zmysle Zákona č. 431/2002 Z. z. o účtovníctve. V priebehu roka 2016 bola vykonaná inventúra pokladne štyrikrát, bez zistenia rozdielov a nedostatkov.

 Kontrolnej skupine bola predložená „Záverečná správa“ z vykonania riadnej inventarizácie majetku za rok 2016. V nej ústredná inventarizačná komisia konštatuje, že na základe inventarizačných súpisov porovnala skutočný stav s účtovným stavom v hlavnej knihe a nezistila rozdiel. Na uvedenom základe odporúča predloženú záverečnú správu schváliť.

 Na základe zistených skutočností kontrolná skupina hodnotí stav na úseku vykonania inventarizácie majetku ZŠ s MŠ za preverované obdobie za postačujúci. Kontrolou neboli zistené nedostatky ani rozdiely medzi skutočným a účtovným stavom.

Z á v e r :

 Vykonanou kontrolou rozpočtovej organizácie Základná škola s materskou školou Sibírska 39, zameranou na preverenie správnosti výkonu činností poverených pracovníkov školy, ako aj plnenie úloh vyplývajúcich z platných právnych noriem a vnútorných predpisov organizácie, neboli zistené nedostatky závažnejšieho charakteru. Zistené nedostatky mali charakter menšej závažnosti a boli prerokované s riaditeľkou organizácie v priebehu kontroly s následným zabezpečením nápravy.

 Na základe vyššie uvedeného, kontrolná skupina konštatuje, že pracovné činnosti poverených pracovníkov kontrolovaného subjektu pri plnení úloh a hospodárení sú na požadovanej úrovni.